open-index/open-wikipedia-markdown huggingface dataset:
মহাসাগৰ

**মহাসাগৰ** () হৈছে অতি বিশাল আৰু লৱণযুক্ত বিপুল জলৰাশি যি পৃথিৱীক পৰিবেষ্টন কৰি আছে। পৃথিৱীৰ পৃষ্ঠভাগৰ প্ৰায় ৭০% জলৰাশিৰে আবৰা। এই বিপুল জলৰাশি আকৌ অনেক মহাসাগৰ আৰু সৰু সৰু সাগৰত বিভক্ত। মহাসাগৰৰ ইংৰাজী প্ৰতিশব্দ Ocean আহিছে গ্ৰীক ভাষাৰ শব্দ ‘অচিনোজ’ (Ὠκεανὸς)-ৰ পৰা। অচিনোজ হৈছে গ্ৰীক পুৰাণৰ বাৰজন টাইটানৰ এজন। তেওঁ আছিল সমস্ত সামুদ্ৰিক জলভাগৰ আদি দেৱতা। টাইটানসকলৰ পৰাজয়ৰ পাছত পোচাইডন সমুদ্ৰৰ দেৱতা হয়। মহাসাগৰৰ অৰ্ধেকতকৈ বেছি অংশৰ গড় গভীৰতা ৪,২৬৭ মিটাৰ (১৩,৯৯৯ ফুট)-তকৈ বেছি। বৈজ্ঞানিকসকলে হিচাপ কৰি দেখিছে যে, মহাসাগৰ প্ৰায় ২,৩০,০০০ সামুদ্ৰিক আৰু জলজ প্ৰাণী আছে। প্ৰকৃতপক্ষে ই নিৰ্ধাৰিত সংখ্যাতকৈ ১০ গুণ বেছি হ'ব পাৰে।

## পৰিচিতি
প্ৰচলিতভাৱে বিভিন্ন ধৰণৰ মহাসাগৰৰ নাম দেখা যায়। কিন্তু এই সকলোবোৰ মহাসাগৰ হৈছে এক আন্তঃসংযোগকৃত লৱণাক্ত জলৰাশিৰ অংশ। এই জলৰাশিক ‘বিশ্ব মহাসাগৰ’ ৰূপে নামকৰণ কৰা হয়। মহাসাগৰ মূলতঃ এখনেই। ভূগোলবিদসকলে অধ্যয়নৰ সুবিধাৰ্থে মহাসাগৰক ৫টা অংশত বিভক্ত কৰিছে। মহাসাগৰীয় বিভাজনসমূহ সংজ্ঞায়িত আৰু মূল্যায়িত হৈছে - মহাদেশ, মাটিৰ স্তৰ আৰু অন্যান্য চৰ্তাৱলীক কেন্দ্ৰ কৰি। এই পাঁচ বিভাজন হৈছে (আকাৰৰ হ্ৰাসমান ক্ৰমত):

# **[[প্ৰশান্ত মহাসাগৰ]]**: আমেৰিকাক এছিয়া আৰু অষ্ট্ৰেলিয়াৰ পৰা বিভক্ত কৰিছে। 
# **[[আটলাণ্টিক মহাসাগৰ]]**: আমেৰিকাক ইউৰেছিয়া আৰু আফ্ৰিকাৰ পৰা বিভক্ত কৰিছে। 
# **[[ভাৰত মহাসাগৰ]]**: দক্ষিণ এছিয়াক আবৰি ৰাখিছে আৰু আফ্ৰিকা আৰু অষ্ট্ৰেলিয়াক বিভক্ত কৰিছে। 
# **[[দক্ষিণ মহাসাগৰ]]** বা **এণ্টাৰ্কটিকা মহাসাগৰ**: ইয়াক কেতিয়াবা প্ৰশান্ত, আটলাণ্টিক আৰু ভাৰত মহাসাগৰৰ বহিৰাংশ হিচাপে গণ্য কৰা হয় যি এণ্টাৰ্কটিকা মহাদেশক আবৰি ৰাখিছে। 
# **[[উত্তৰ মহাসাগৰ]]**: ইয়াক কেতিয়াবা আটলাণ্টিক মহাসাগৰৰ এক সমুদ্ৰ হিচাপে গণ্য কৰা হয় যি সুমেৰুৰ অধিকাংশ অঞ্চল আৰু উত্তৰ আমেৰিকা আৰু ইউৰেছিয়াৰ একাংশ আবৰি ৰাখিছে। 

## চিত্ৰ ভঁৰাল



File:Sailboats near Brown Beach Hotel, Negombo, Sri Lanka.jpg|Indian Ocean, Sri Lanka
File:A photographer on the ruins of Sutro Bath.jpg|Pacific Ocean
File:Clouds over the Atlantic Ocean.jpg|Surface of the Atlantic ocean.
File:Waves on Ocean Coast.jpg|Waves on an ocean coast.



## তথ্য সংগ্ৰহ

## লগতে পঢ়ক
* Matthias Tomczak and J. Stuart Godfrey. 2003. *Regional Oceanography: an Introduction*. (see the site )
* Pope, F. 2009. From eternal darkness springs cast of angels and jellied jewels. *in* **The Times**. November 23. 2009 p.&nbsp;16–17.

## বাহ্যিক সংযোগ

* 
* Smithsonian Ocean Portal
* NOAA - National Oceanic and Atmospheric Administration - Ocean
* Ocean :: Science Daily 
* Ocean-bearing Planets: Looking For Extraterrestrial Life In All The Right Places
* Titan Likely To Have Huge Underground Ocean | Mind Blowing Science 
* Origins of the oceans and continents". *[http://www.oceansatlas.com/ UN Atlas of the Oceans].*

শ্ৰেণী:ভূগোল
ৱেবছাইট

**ৱেবছাইট** () যিকোনো ৱেব চাৰ্ভাৰত ৰখা ৱেব পেজ, ছবি, সংগীত, চলচ্চিত্ৰ আৰু অনান্য ডিজিটেল তথ্যৰ সমষ্টিকেই বুজাই, যি ইণ্টাৰনেটৰ মাধ্যমৰ যোগেদি আহৰণ কৰা হয়। ৱেবছাইট এটা ইউনিফৰ্ম ৰিচ'ৰ্চ লোকেটৰ (URL) নামৰ ঠিকনা (Web Address) এটাৰ সহায়ত যিকোনো কম্পিউটাৰ নেটৱৰ্ক যেনে ইণ্টাৰনেট নাইবা ব্যক্তিগত লোকেল এৰিয়া নেটৱ'ৰ্ক (LAN)-অত উপলব্ধ। ইয়াক কোনো ৱেব চাৰ্ভাৰৰ পৰা হ'ষ্ট কৰা হয়। সাৰ্বজনিন ভাৱে উপলভ্য সমগ্ৰ ৱেবছাইটবোৰক সমষ্টিগতভাৱে "ৱৰ্ল্ড ৱাইড ৱেব" বা "বিশ্বব্যাপি জাল" নাম দিয়া হৈছে। 

ৱেবপেজ মূলত এক HTML Document যি HTTP Protocol ৰ মাধ্যমেৰে ৱেব চাৰ্ভাৰৰ পৰা ইণ্টাৰনেট ব্যৱহাৰকাৰীৰ ৱেব ব্ৰাউজাৰলৈ স্থানান্তৰিত হয়। এখন ৱেবপেজত আন আন ৱেবছাইটৰ বিভিন্ন তথ্য মাৰ্কাপ এংকৰৰ (markup anchors) সহায়ত সন্নিৱিস্ত কৰা হয়। 

ৱেবছাইট এটাৰ পৃষ্ঠা এটা সাধাৰণতে ইউনিফৰ্ম ৰিচ'ৰ্চ লোকেটৰ (URL) নামৰ ঠিকনা (Web Address) এটাৰ পৰা খোলা হয় যাক হোম পেজ (homepage) বুলি কোৱা হয়। URL সমূহে ৱেবপেজ বিলাকক এক সজ্জা প্ৰদান কৰে আৰু হাইপৰলিংকৰ সহায়ত পঢ়ুৱৈ এজনে ৱেবছাইটটোৰ গঠন অনুসাৰে ৱেবপেজ বিলাক পঢ়িব পাৰে। কিছুমান ৱেবছাইট খুলিবলৈ আৰু তাৰ ভিতৰৰ বস্তু বিলাক চাবলৈ গ্ৰাহকভুক্তিৰ বাবে আবেদন কৰিবলগীয়া হয়। তাৰ ভিতৰত যেনে কিছুমান ব্যৱসায়িক ৱেবছাইট, খবৰ বাতৰিৰ ৱেবছাইট, শিক্ষামূলক ৱেবছাইট, ভিডিঅ’ গেমৰ ৱেবছাইট, ফাইল ছেয়াৰ কৰিব পৰা ৱেবছাইট, বাৰ্তাবাহক ৱেবছাইট, ই-মেইল যুক্ত ৱেবছাইট, চ’চিয়েল নেটৱ’ৰ্কিং ৱেবছাইট, ষ্ট’ক মাৰ্কেটৰ খবৰ জনোৱা ৱেবছাইট, আৰু বিভীন্ন সেৱা আগবঢ়োৱা ৱেবছাইট সমূহ পোৱা যায়। 
## ইতিহাস
চাৰ্ন (CERN) অৰ পদাৰ্থ বিজ্ঞানি টিম বাৰ্নাৰ্ছ লীয়ে ১৯৯০ চনত ৱৰ্ল্ড ৱাইড ৱেব গঠন কৰিছিল। ১৯৯৩ চনৰ ৩০ এপ্ৰিলত চাৰ্নে ৱৰ্ল্ড ৱাইড ৱেব বিনামূল্য বুলি ঘোষণা কৰিছিল।

## সামগ্ৰিক নিৰীক্ষণ
প্ৰকাৰ অনুসৰি ৱেবছাইটসমূহক এনেদৰে ভাগ কৰিব পাৰি
* ব্যক্তিগত ৱেবছাইট
* বাণিজ্যিক ৱেবছাইট
* চৰকাৰি ৱেবছাইট
* অনালাভকাৰী সংস্থাসমূহৰ ৱেবছাইট (nonprofit organization) 
ই কোনোবাৰ ব্যক্তিগত বা ব্যবসায়িক বা কোনো সংস্থাৰ বাবে হ’ব পাৰে আৰু বিশিষ্টভাৱে কোনো উদ্দেশ্যত নাইবা কোনো বিষয়ত সমৰ্পিত হয়। যিকোনো ৱেবছাইট এটা আন এটা ৱেবছাইটৰ লগত হাইপৰলিংকেৰে জড়িত হৈ থাকিব পাৰে। 

## তথ্যসূত্ৰ


শ্ৰেণী: ইণ্টাৰনেট
শ্ৰেণী:তথ্য প্ৰযুক্তি
কবীন ফুকন

**কবীন ফুকন** এগৰাকী অসমীয়া কবি-সাহিত্যিক, সমালোচক আৰু শিক্ষাবিদ। "এই অনুৰাগী এই উদাস" নামৰ কাব্যগ্ৰন্থৰ বাবে ফুকনলৈ মৰণোত্তৰভাৱে আগবঢ়োৱা হয় ২০১১ চনৰ সাহিত্য অকাডেমি বঁটা। মৰণোত্তৰভাৱে এই সন্মান লাভ কৰা তেখেত চতুৰ্থজন অসমীয়া লেখক।

## চমু জীৱনী
১৯৪৬ চনত যোৰহাটত কবীন ফুকনে জন্মলাভ কৰে। যোৰহাটতে প্ৰাথমিক শিক্ষা লাভ কৰাৰ পিছত শ্বিলঙৰ ছেইণ্ট এডমাণ্ডছ কলেজৰ পৰা স্নাতক ডিগ্ৰী লাভ কৰে। ১৯৬৭ চনত গুৱাহাটী বিশ্ববিদ্যালয়ৰ পৰা ইংৰাজী বিষয়ত স্নাতকোত্তৰ ডিগ্ৰী লাভ কৰে। জগন্নাথ বৰুৱা মহাবিদ্যালয়ত কিছুদিন শিক্ষকতা কৰি ১৯৬৮ চনত তেখেতে ডিব্ৰুগড় বিশ্ববিদ্যালয়ৰ ইংৰাজী বিভাগত যোগদান কৰে। ১৯৭০-৭৩ চনত লীডছ্‌ বিশ্ববিদ্যালয়ৰ পৰা টি. এছ. ইলিয়টৰ বিষয়ে কৰা গৱেষণাৰ বাবে পি.এইচ.ডি. সন্মান লাভ। ১৯৮৩-৮৪ চনত য়ে'ল বিশ্ববিদ্যালয়ত তেখেতে ফুল্‌ব্ৰাইট ফেল' হিচাপে এজৰা পাউণ্ডৰ বিষয়ে গৱেষণা কৰিছিল। ১৯৮৬ চনত তেখেত ডিব্ৰুগড় বিশ্ববিদ্যালয়ত অধ্যাপকৰ আসন লাভ কৰে আৰু সেই পদৰ পৰাই ২০০৬ চনত অৱসৰ গ্ৰহণ কৰে।

২০১১ চনৰ ২৪ মে' তাৰিখে দীৰ্ঘদিনীয়া অসুখৰ ফলত তেখেতৰ মৃত্যু হয়। ২০১১ চনত তেখেতলৈ মৰণোত্তৰভাৱে আগবঢ়োৱা হয় ২০১১ চনৰ অসমীয়া ভাষাৰ সাহিত্য অকাডেমি বঁটা।

## সাহিত্যকৃতি
কবীন ফুকনৰ প্ৰথম কবিতা সংকলন "এনেকৈয়ে দিন এনেকৈয়ে ৰাতি" ১৯৯১ চনত প্ৰকাশ পায়। এইখন পঢ়ি মহেন্দ্ৰ বৰাই উচ্চ প্ৰশংসা কৰি কৈছিল,"এইখন গ্ৰন্থ পঢ়ি ক'বৰ মন গৈছে ১৯৯০ চনৰ ডিচেম্বৰ অথবা তাৰ আশে-পাশে অসমীয়া কবিতাৰ প্ৰকৃতি সলনি হৈ গ'ল।" একে সময়তে তেখেতে সাহিত্য সমালোচক হিচাপেও আত্মপ্ৰকাশ কৰিছিল। তেখেতে পাশ্চাত্যৰ বহু কবিৰ কবিতা অসমীয়ালৈ অনুবাদ কৰি গৈছে। ডিব্ৰুগড় বিশ্ববিদ্যালয়ৰপৰা তেখেতৰ সম্পাদনাত "অনুবাদ" নামৰ এখন আলোচনী প্ৰকাশ পাইছিল।

তেখেতৰ প্ৰকাশিত গ্ৰন্থসমূহ হৈছে:
* মণিলাল গান্ধীৰ জীৱনী গ্ৰন্থ (১৯৫৬)
* পানিপথ (বুৰঞ্জীমূলক নাটক, ১৯৫৯)
* এনেকৈয়ে দিন এনেকৈয়ে ৰাতি (১৯৯১)
* কোনে কয় নুপুৱাই আঁউসীৰ ৰাতি (১৯৯২)
* তোক দেখি ন-জোনে (১৯৯৩)
* এই অনুৰাগী এই উদাস (২০০৯)
* কবিতাৰ জুতি বিচাৰি
* অসমীয়া কবিতাৰ প্ৰবাহ (ডিচেম্বৰ ১৯৯৫)

## বঁটা আৰু সন্মান
* ক্ৰান্তিকাল সাহিত্য সন্মান (২০১১)
* সাহিত্য অকাডেমি বঁটা (২০১১)

## তথ্যসূত্ৰ

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমীয়া কবি
শ্ৰেণী:অসমীয়া শিক্ষাবিদ
শ্ৰেণী:অসমীয়া ভাষাৰ সাহিত্য অকাডেমি বঁটা বিজয়ী
প্ৰশান্ত মহাসাগৰ

right|thumb|300px|প্ৰশান্ত মহাসাগৰ

**প্ৰশান্ত মহাসাগৰ** (; ) হৈছে পৃথিৱীৰ বৃহত্তম মহাসাগৰ। ই দক্ষিণে এণ্টাৰ্কটিকা পৰ্যন্ত বিস্তৃত; পশ্চিমে এছিয়া আৰু অষ্ট্ৰেলিয়া আৱৰা; আৰু ইয়াৰ পূবত আছে দুই আমেৰিকা মহাদেশ। প্ৰশান্ত মহাসাগৰ আয়তন ১৬৫.২ মিলিয়ন বৰ্গকিলোমিটাৰ (৬৪.১ মিলিয়ন বৰ্গমাইল), যি পৃথিৱী পৃষ্ঠৰ প্ৰায় ৩২%, সমস্ত জলভাগৰ ৪৬%। এয়া পৃথিৱীৰ সমস্ত ভূ-ভাগৰ আয়তনতকৈ অধিক।

বিষুৱ ৰেখাই প্ৰশান্ত মহাসাগৰক দুভাগত বিভক্ত কৰিছে: উত্তৰে **উত্তৰ প্ৰশান্ত মহাসাগৰ** আৰু দক্ষিণে **দক্ষিণ প্ৰশান্ত মহাসাগৰ**।

## কাষৰীয়া দেশ আৰু অন্যান্য অঞ্চলসমূহ

### দেশসমূহ

*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*1
*
*
*
*
* (Alaska, Washington, Oregon, California, Hawaii)
*
*

*<sup>1</sup> The status of Taiwan is disputed. For more information, see [[political status of Taiwan]].*

### অন্যান্য অঞ্চল

* Baker Island (USA)
* (New Zealand)
* Coral Sea Islands (Australia)
* (Chile)
* (France)
* (USA)
* (China)
* Howland Island (USA)
* Jarvis Island (USA)
* Johnston Island (USA)
* Kingman Reef (USA)
* (China)
* Midway Atoll (USA)
* (France)
* (New Zealand)
* (Australia)
* (USA)
* Palmyra Atoll (USA)
* (UK)
* (New Zealand)
* (France)
* Wake Island (USA)

## সাগৰীয় দ্বীপসমূহ
প্ৰশান্ত মহাসাগৰৰ সীমাৰ ভিতৰত সম্পূৰ্ণকৈ অন্তৰ্ভুক্ত হোৱা দ্বীপসমূহক তিনিটা মূল গোটত ভাগ কৰিব পাৰি- মাইক্ৰ’নেছিয়া (Micronesia), মেলানেছিয়া ( Melanesia) আৰু পলিনেছিয়া (Polynesia)। মাইক্ৰনেছিয়া বিষুৱৰ উত্তৰে আৰু ইণ্টাৰনেশ্যনেল ডেট লাইন ( International Date Line) পশ্চিমে অৱস্থিত। ইয়াত মাৰিয়ানা দ্বীপপূঞ্জ ( Mariana Islands), কেৰ’লিন দ্বীপপূঞ্জ (Caroline Islands) আৰু মাৰ্শেল দ্বীপপূঞ্জ (Marshall Islands) অৱস্থিত।

মেলানেছিয়াৰ ভিতৰত গ্ৰিণলেণ্ডৰ পিছতে বিশ্বৰ সৰ্ববৃহৎ দ্বীপ নিউগিনি (New Guinea) অৱস্থিত। মেলানেছিয়া গোটত থকা অন্যান্য উল্লেখযোগ্য দ্বীপবোৰ হৈছে- বিছমাৰ্ক (Bismarck Archipelago), চ’ল’ম’ন দ্বীপপূঞ্জ (Solomon Islands), ছাণ্টা ক্ৰুজ (Santa Cruz), ভানুৱাটো (Vanuatu), ফিজি (Fiji) and নিউ কেলিড’নিয়া (New Caledonia)।

আটাইতকৈ বৃহৎ দ্বীপৰ সমষ্টি পলিনেছিয়া উত্তৰে হাৱাইৰ পৰা নিউজিলেণ্ডলৈকে বিস্তৃত হৈ আছে।

প্ৰশান্ত মহাসাগৰৰ দ্বীপসমূহ মূলত: চাৰিপ্ৰকাৰৰ - continental islands, high islands, coral reefs আৰু uplifted coral platforms
## আলোকচিত্ৰৰ ভঁৰাল

File:Pacific Culture Areas.jpg|Micronesia, Melanesia, and Polynesia
File:Tahuna maru islet Raroia.jpg|Tahuna maru islet, French Polynesia
File:Los Molinos.JPG|Los Molinos on the coast of Southern Chile


## তথ্যসূত্ৰ

## লগতে চাওক

* 
* 
* 
* 
* 
* 
* 
* 
* 
* 
* 
* 
* 
* 

শ্ৰেণী:মহাসাগৰ
তথ্য প্ৰযুক্তি

**তথ্য প্ৰযুক্তি** () হ'ল প্ৰযুক্তিবিদ্যাৰ (Technology) লগত জড়িত তথ্য (Information)। পৰিকলন (Computing) আৰু দুৰসংযোগৰ (Telecommunication) সংমিশ্ৰণত এটা সূক্ষ্মবৈদ্যুতিক (microelectronic) ব্যৱস্থাৰে কৰা উপলব্ধি, সঞ্চালন, সংগ্ৰহণ, আৰু শব্দ, ছবি, আখৰ, নম্বৰ আদি তথ্যৰ বহল বিস্তাৰ এইবিলাকেই ইয়াৰ মূল ক্ষেত্ৰ৷ তথ্য প্ৰযুক্তি কম্পিউটাৰ বিজ্ঞানৰ এটা শাখাও, যাক পদ্ধতি, গঠন আৰু বিভিন্ন ধৰণৰ তথ্যৰ প্ৰক্ৰিয়াকৰণৰ সামগ্ৰিক অধ্যয়ন বুলি সংজ্ঞায়িত কৰিব পাৰি। কম্পিউটাৰ বিজ্ঞানৰ ধাৰণাসমূহ ১৯৫০ চনৰ আগতে মেছাচুচেটছ ইনষ্টিটিউট অৱ টেকন’লজি (MIT) আৰু হাৰ্ভাৰ্ড বিশ্ববিদ্যালয়ৰ অধীনত প্ৰথম উল্লেখ কৰা হৈছিল। ১৯৫৮ চনত হাৰ্ভাৰ্ড বিছনেছ ৰিৱিউত প্ৰকাশ পোৱা এটা প্ৰবন্ধত এই নামটোৰ অবতাৰণা কৰা হৈছিল য’ত লিখক লেভিত্ আৰু ৱুইছ্লাৰ এ লিখিছিল “নতুন প্ৰযুক্তিবিদ্যাৰ এতিয়ালৈকে একো পোছাকী নাম দিয়া হোৱা নাই। আমি ইয়াক তথ্য প্ৰযুক্তিবিদ্যা বুলি ক'ব পাৰোঁ।” তথ্য প্ৰযুক্তিৰ কিছুমান আধুনিক আৰু নতুনকৈ আৱিষ্কৃত হৈ থকা ক্ষেত্ৰ হৈছে নতুন প্ৰজন্মৰ জাল প্ৰযুক্তিবিদ্যা (next generation web technologies), জৈৱপ্ৰযুক্তিবিদ্যা (bioinformatics), মেঘ পৰিকলন (cloud computing) ইত্যাদি।

## তথ্য

**তথ্য বা ইনফৰমেশ্যন** হৈছে বিশেষ সজ্জাত সজ্জিত চিহ্নৰ () দ্বাৰা প্ৰকাশিত বাৰ্তা ()। বিভিন্ন চিহ্ন আৰু পদ্ধতি ব্যৱহাৰ কৰি ইয়াক সংৰক্ষিত বা এঠাইৰ পৰা আনঠাইলৈ কোনো যোগাযোগ ব্যবস্থা ব্যৱহাৰ কৰি সৰবৰাহ কৰিব পৰা যায়। যিকোনো গতিশীল () নিকায়ত () সংঘটিত ঘটনাৰাজী (ইভেণ্ট) তথ্য বুলিব পৰা যায়। ভিন ভিন প্ৰসংগত তথ্যক ভিন ভিন ৰূপত প্ৰকাশ আৰু ব্যৱহাৰ কৰা যায়। তদুপৰি ইনফৰ্মেশ্যন চিষ্টেমত "কনষ্ট্ৰেইণ্ট", শিক্ষাত "ইনষ্ট্ৰাকশ্যন", জ্ঞান (নলেজ), ভাষাতত্ত্বত "অৰ্থ", এণ্ট্ৰপী আদি বিভিন্ন ধাৰণাৰ লগতো তথ্যৰ ধাৰণা ওতঃপ্ৰোতভাৱে জড়িত।

## প্ৰযুক্তিবিদ্যা

তথ্য প্ৰযুক্তি মূলত প্ৰযুক্তিবিদ্যাৰ লগত জড়িত য’ত কিছুমান বিশেষ বিষয়ৰ ওপৰত আলোচনা হয় যেনে কম্পিউটাৰ চফটৱেৰ, ইনফ’ৰমেচন চিষ্টেম, কম্পিউটাৰ হাৰ্ডৱেৰ, প্ৰ’গ্ৰামিং লেংগুৱেজ আদি। মুঠতে মাল্টিমিডিয়া ডিষ্ট্ৰিবিউছন মেকানিজমৰ দ্বাৰা প্ৰস্তুত কৰা যিকোনো ভিজুৱেল ফৰ্মেটত উপলব্ধ তথ্যৰ সমাহাৰেই তথ্য প্ৰযুক্তি। ব্যৱসায়িক নীতিৰ সফল ৰূপায়নৰ বাবে তথ্য প্ৰযুক্তিয়ে চাৰিটা প্ৰধান সেৱা আগবঢ়ায় যেনে ব্যৱসায়িক প্ৰণালীৰ স্বচলন, তথ্য প্ৰদান, গ্ৰাহকৰ লগত সম্বন্ধ স্থাপন, আৰু ব্যৱহৃত সঁজুলি। তথ্য প্ৰযুক্তিৰ বৃত্তিধাৰীসকলে কম্পিউটাৰত এপ্লিকেচন ইনষ্টল কৰাৰ পৰা আৰম্ভ কৰি জটিল কম্পিউটাৰৰ নেটৱ’ৰ্ক গঠন কৰালৈকে বিভিন্ন কামসমূহ কৰে। তাৰ ভিতৰত কিছুমান হ’ল ডাটা সঞ্চালন, নেটৱ’ৰ্কিং, কম্পিউটাৰ হাৰ্ডৱেৰ নিৰ্মাণ, ডাটাবেছ আৰু চফটৱেৰ নিৰ্মাণ, ঠিক তেনেকৈ সমগ্ৰ প্ৰণালীটোৰ পৰিচালন আৰু সঞ্চালন। পৰম্পৰাগত ব্যক্তিগত কম্পিউটাৰ আৰু নেটৱ’ৰ্ক প্ৰযুক্তিতৰ বাহিৰেও আন বহুতো ক্ষেত্ৰত তথ্য প্ৰযুক্তিৰ বিস্তাৰ আৰম্ভ হৈছে তাৰ ভিতৰত কিছুমান হ’ল চেল ফ’ন, দূৰদৰ্শন, অ’টোম’বাইল আৰু বহুতো।

## তথ্যসূত্ৰ

শ্ৰেণী:বিজ্ঞান
শ্ৰেণী:তথ্য প্ৰযুক্তি
দক্ষিণ মহাসাগৰ

300px|right|thumb|দক্ষিণ মহাসাগৰ (পৃথিৱীৰ তলভাগ)
**দক্ষিণ মহাসাগৰ** বা **এণ্টাৰ্কটিক মহাসাগৰ** () হৈছে পৃথিৱীৰ দক্ষিণ প্ৰান্তত অৱস্থিত মহাসাগৰ। ইণ্টাৰনেশ্যনেল হাইড্ৰ'গ্ৰাফিক অৰ্গেনাইজেশ্যনে এণ্টাৰ্কটিকা মহাদেশক আবৰি ৰখা বিশাল জলৰাশিকে দক্ষিণ মহাসাগৰ ৰূপে চিহ্নিত কৰিছে। সেই অনুসৰি এই মহাসাগৰখন ৬০° দক্ষিণ অক্ষাংশৰ পৰা এণ্টাৰ্কটিকা মহাদেশক আবৰি অৱস্থান কৰি আছে। 

দক্ষিণ মহাসাগৰৰ মুঠ ক্ষেত্ৰফল ২,০৩,২৭,০০০ বৰ্গ কিলোমিটাৰ, আৰু উপকূলৰ দৈৰ্ঘ্য ১৭,৯৬৮ কিলোমিটাৰ। আকাৰৰ তুলনাত পাঁচখন মহাসাগৰৰ ভিতৰত ইয়াৰ স্থান চতুৰ্থ।

## বহিঃসংযোগ
* Oceanography Image of the Day, from the Woods Hole Oceanographic Institution
* The CIA World Factbook's  entry on the Southern Ocean
* The Fifth Ocean  from Geography.About.com
* NOAA In-situ Ocean Data Viewer  Plot and download ocean observations
* NOAA FAQ about the number of oceans 

শ্ৰেণী:মহাসাগৰ
বিষ্ণু

**বিষ্ণু** () হিন্দু বৈষ্ণব সম্প্ৰদায়ৰ সৰ্বোচ্চ দেৱতা। আদি শংকৰ প্ৰমুখ্যে বিদগদ্ধ পণ্ডিতসকলৰ মতে, বিষ্ণু ঈশ্বৰৰ এটা প্ৰধান ৰূপ। আৰু তৈত্তিৰীয় শাখা আৰু ভগবদ গীতা আদি শ্ৰুতিশাস্ত্ৰবোৰত তেওঁক সৰ্বোচ্চ ঈশ্বৰৰ মৰ্য্যদা দিয়া হৈছে।

বিষ্ণু সহস্ৰনামত, বিষ্ণুক পৰমাত্মা আৰু পৰমেশ্বৰ বুলি ঘোষণা কৰা হৈছে। এই গ্ৰন্থত তেওঁক সৰ্ব জীৱ আৰু সৰ্ববস্তুত ব্যাপি থকা সত্তা; অতীত, বৰ্তমান আৰু ভৱিষ্যত তথা অনাদি অনন্ত সময়ৰ প্ৰভু; সকলো অস্তিত্বৰ স্ৰষ্টা আৰু ধ্বংসকাৰী; বিশ্বচৰাচৰৰ ধাৰক, পোষক আৰু শাসক আৰু বিশ্বৰ সকল বস্তুৰ উৎসপুৰুষ হিচাপে বৰ্ণনা কৰা হৈছে।

পুৰাণৰ বিৱৰণ অনুসাৰে বিষ্ণুৰ গাৰ বৰণ ঘনমেঘৰ ন্যায় নীল (ঘনশ্যাম); তিনি চতুৰ্ভুজ আৰু শঙ্খ-চক্ৰ-গদা-পদ্মধাৰী। ভগবদ গীতা গ্ৰন্থত বিষ্ণুৰ বিশ্বৰূপেৰেও বৰ্ণনা দিয়া হৈছে। লোকবিশ্বাস অনুযায়ী, এই ৰূপৰ ধাৰণা বা কল্পনাৰ শক্তি সাধাৰণ মানুহৰ নাই।

পুৰাণত বিষ্ণুৰ দশাৱতাৰৰো বৰ্ণনা আছে। বিষ্ণুৰ এই দহ (১০)টা প্ৰধান অৱতাৰৰ মাজত ন জনৰ জন্ম অতীত হৈছে আৰু এজনৰ জন্ম ভৱিষ্যতে কলিযুগৰ শেষলগ্নত হ’ব বুলি হিন্দুসকলে বিশ্বাস কৰে। বিষ্ণু সহস্ৰনামত সৃষ্টিকৰ্তা ব্ৰহ্মাৰ উক্তিত বিষ্ণুকেই "সহস্ৰকোটি যুগ ধাৰী" বুলি উল্লেখ কৰা হৈছে। ইয়াৰ অৰ্থ, বিষ্ণুৰ অৱতাৰবোৰ সকলো যুগতেই জন্মগ্ৰহণ কৰি থাকে। ভগবদ গীতা অনুসৰি, ধৰ্মৰ পালন আৰু দুষ্টৰ দমন আৰু সন্তসকলক উদ্ধাৰ কৰিবৰ বাবে বিষ্ণুয়ে বিভিন্ন অৱতাৰ গ্ৰহণ কৰে। হিন্দুসকলৰ প্ৰায় সকলো শাখাসম্প্ৰদায়ত, বিষ্ণুক ৰাম, কৃষ্ণ আদি ঘাই ৰূপত পূজা কৰা হয়।

হিন্দু ধৰ্মৰ ত্ৰিমূৰ্তি ধাৰণাত ব্ৰহ্মাক বিশ্বব্ৰহ্মাণ্ড সৃষ্টিকাৰী, বিষ্ণুকে স্থিতিৰ প্ৰতীক আৰু শিৱক ধ্বংসৰ প্ৰতীক ৰূপে কল্পনা কৰা হৈছে। ভাগবত পুৰাণ অনুসৰি, ত্ৰিমূৰ্তিৰ এই তিনি দেৱতাৰ মাজত বিষ্ণুৰ পূজাই সবাতোকৈ বেছি ফলদায়ক।

## তথ্যসূত্ৰ

* 
* Patrick Olivelle. "The Date and Provenance of the Viṣṇnu Smṛti." *Indologica Taurinensia*, 33 (2007): 149-163.

## বাহ্যিক সংযোগ

* Vishnu temple - Srirangam
* Vishnu, a description (gurjari.net)
* Vishnu, the god of Preservation, by Dr. C.P.Ramaswami Aiyar
* BBC Religion & Ethics - Who is Vishnu (bbc.co.uk)
* List of Vaishnava links  (vaishnava.com)

শ্ৰেণী:হিন্দু দেৱতা
আটলাণ্টিক মহাসাগৰ

thumb|300px|right|উত্তৰ মহাসাগৰ
**আটলাণ্টিক মহাসাগৰ** পৃথিৱীৰ দ্বিতীয় বৃহত্তম মহাসাগৰ। ইয়াৰ ক্ষেত্ৰফল ১০,৬৪,০০,০০০ বৰ্গকিলোমিটাৰ (৪,১১,০০,০০০ বৰ্গমাইল); যি পৃথিৱীপৃষ্ঠৰ প্ৰায় ২০% আৰু মুঠ জলভাগৰ ২৬%। 

বিশ্ব মহাসাগৰৰ সৈতে আন্তঃসম্পৰ্কযুক্ত আটলাণ্টিক মহাসাগৰৰ পশ্চিমে আমেৰিকা মহাদেশ আৰু প্ৰশান্ত মহাসাগৰৰ একাংশ, পূবে ইউৰোপ, আফ্ৰিকা আৰু ভাৰত মহাসাগৰ, উত্তৰে উত্তৰ মহাসাগৰ, আৰু দক্ষিণে দক্ষিণ মহাসাগৰ অৱস্থিত। বিষুৱ ৰেখাই আটলাণ্টিক মহাসাগৰক দুভাগত বিভক্ত কৰিছে: উত্তৰে **উত্তৰ আটলাণ্টিক মহাসাগৰ** আৰু দক্ষিণে **দক্ষিণ আটলাণ্টিক মহাসাগৰ**।

## তথ্যসূত্ৰ


শ্ৰেণী:মহাসাগৰ
ধৰ্মগ্ৰন্থ

শ্ৰেণী: পোখালি
alt=বাইবেল|thumb|252x252px|বাইবেল
বৌবিশ্বৰ প্ৰধান ধৰ্ম আৰু আধ্যাত্মিক পৰম্পৰাক সামগ্ৰিকভাৱে কেইটামান মূল গোটত ভাগ কৰিব পাৰি যদিও এইটো সৰ্বজনগ্ৰাহ্য প্ৰথা নহয়। এই তত্ত্বৰ আৰম্ভণি হৈছিল ১৮ শতিকাত বিভিন্ন সমাজত সভ্যতাৰ আপেক্ষিক মাত্ৰাক স্বীকৃতি দিয়াৰ লক্ষ্যৰে, কিন্তু তেতিয়াৰ পৰাই বহু সমসাময়িক সংস্কৃতিত বহু ধৰ্ম একেলগ কৰি প্ৰকাশ কৰা ধাৰণাটো বদনাম হৈ পৰিছে। প্ৰতিটো ধৰ্মৰে নিজস্ব ধৰ্মগ্ৰন্থ আছে যিখনক সেই ধৰ্মৰ অনুগামীসকলে পৱিত্ৰ শিল ৰেখাৰ দৰে মানি চলে।

এটা প্ৰধান ধৰ্মৰ সংজ্ঞা দিয়াৰ এটা উপায় হ’ল বৰ্তমানৰ অনুগামীৰ সংখ্যা। ধৰ্ম অনুসৰি জনসংখ্যাৰ সংখ্যা লোকপিয়লৰ প্ৰতিবেদন আৰু জনসংখ্যা জৰীপৰ সংমিশ্ৰণেৰে গণনা কৰা হয় (যি দেশত ধৰ্মৰ তথ্য লোকপিয়লত সংগ্ৰহ কৰা নহয়, উদাহৰণস্বৰূপে আমেৰিকা বা ফ্ৰান্স), কিন্তু প্ৰশ্নৰ বাক্যাংশৰ ওপৰত নিৰ্ভৰ কৰি ফলাফল বহু পৰিমাণে ভিন্ন হ'ব পাৰে, ব্যৱহৃত ধৰ্মৰ সংজ্ঞা আৰু জৰীপ চলোৱা সংস্থা বা সংস্থাসমূহৰ পক্ষপাতিত্ব। অনানুষ্ঠানিক বা অসংগঠিত ধৰ্মসমূহ গণনা কৰাটো বিশেষভাৱে কঠিন।

বিশ্বৰ জনসংখ্যাৰ ধৰ্মীয়তাৰ প্ৰফাইল নিৰ্ণয়ৰ বাবে সৰ্বোত্তম পদ্ধতি সম্পৰ্কে গৱেষকসকলৰ মাজত কোনো একমত নাই। কেইবাটাও মৌলিক দিশ সমাধান নোহোৱা:

"ঐতিহাসিকভাৱে প্ৰধান ধৰ্মীয় সংস্কৃতি[সমূহ]" গণনা কৰা হ'ব নে নহয়।

কেৱল সেইসকলকহে গণনা কৰা হ'বনে যিসকলে সক্ৰিয়ভাৱে কোনো বিশেষ ধৰ্ম "অনুশীলন" কৰে 

"অনুগামী হিচাপে আত্মপৰিচয়"ৰ ধাৰণা এটাৰ ওপৰত ভিত্তি কৰি গণনা কৰা হ'ব নে নহয় 

কেৱল সেইসকলকহে গণনা কৰা হ'বনে যিয়ে কোনো বিশেষ ধৰ্মগোষ্ঠীৰ সৈতে স্পষ্টভাৱে আত্মচিনাক্ত কৰে  
alt=কোৰাণ|thumb|260x260px|কোৰাণ
alt=ভাগৱত গীতা|thumb|327x327px|ভাগৱত গীতা
কেৱল প্ৰাপ্তবয়স্কক গণনা কৰা হওক, বা শিশুকো অন্তৰ্ভুক্ত কৰা হওক

চৰকাৰে প্ৰদান কৰা চৰকাৰী পৰিসংখ্যাৰ ওপৰত নিৰ্ভৰ কৰিব নে নহয় [বিফল পৰীক্ষণ]।

একাধিক উৎস আৰু পৰিসীমা বা একক "শ্ৰেষ্ঠ উৎস(সমূহ)" ব্যৱহাৰ কৰিব লাগে নেকি।

## ধৰ্মগ্ৰন্থৰ সংজ্ঞা
ধৰ্মগ্ৰন্থ হৈছে এটা ধৰ্মৰ প্ৰৱৰ্তকে প্ৰচাৰ কৰা বাণী বা বিশ্বাস আৰু অন্যান্য পবিত্ৰ বুলি ধৰা মত আৰু শাস্ত্ৰৰ সংকলন। ধৰ্মগ্ৰন্থসমূহত নিৰ্দেশনা, গল্প, কবিতা, ভৱিষ্যদ্বাণী, আৰু অন্যান্য ধাৰাসমূহ অন্তৰ্ভুক্ত কৰা হৈছে। 

## ধৰ্মগ্ৰন্থসমূহ
সমগ্ৰ পৃথিৱীতে লক্ষ্যাধিক ধৰ্ম আৰু ধৰ্মগ্ৰন্থ পোৱা যায়। তাৰ ভিতৰত প্ৰধান ধৰ্ম আৰু ধৰ্মগ্ৰন্থসমূহ হলঃ

### বৃহত্তম ধৰ্মসমূহ আৰু তাৰ ধৰ্মগ্ৰন্থ

### মজলীয়া ধৰ্মসমূহ আৰু ধৰ্মগ্ৰন্থ

## তথ্যসূত্ৰ
সংস্কৃত ভাষা

**সংস্কৃত** (সংস্কৃত: संस्कृतम् **', সঠিক নাম : संस्कृता वाक्, **', পৰবৰ্তীকালত প্ৰচলিত অন্য নাম: संस्कृतभाषा **, "পৰিমাৰ্জিত ভাষা") হ’ল এটি ঐতিহাসিক ভাৰত-ইউৰোপীয় ভাষা আৰু হিন্দু আৰু বৌদ্ধ ধৰ্মৰ পবিত্ৰ দেৱভাষা।।

## প্ৰাথমিক পাঠ
* Sanskrit Self Study  by Chitrapur Math
* Discover Sanskrit  A concise study of the Sanskrit language
* A Practical Sanskrit Introductory by Charles Wikner.
* A Sanskrit Tutor 
* Ancient Sanskrit Online  from the University of Texas at Austin

## ব্যাকৰণ
* An Analytical Cross Referenced Sanskrit Grammar By Lennart Warnemyr.

## বাহ্যিক সংযোগ

* Samskrita Bharati 
* Transliterator  from romanized to Unicode Sanskrit
* Sanskrit Voice: Learn, read and promote Sanskrit
* Sanskrit transliterator with font conversion to Latin and other Indian Languages
* Sanskrit Alphabet in Devanagari, Gujarati, Bengali, and Thai scripts with an extensive list of Devanagari, Gujarati, and Bengali conjuncts
* Academic Courses on Sanskrit Around The World 

## টোকা


## তথ্যসূত্ৰ

শ্ৰেণী:ভাৰতৰ ভাষা
শ্ৰেণী:ভাষা
শ্ৰেণী:ভাৰতৰ ধ্ৰুপদী ভাষা
উত্তৰ মহাসাগৰ

thumb|300px|right|উত্তৰ মহাসাগৰ
**উত্তৰ মহাসাগৰ** বা **সুমেৰু মহাসাগৰ** (, আৰ্কটিক অচিন) হৈছে উত্তৰ গোলাৰ্ধৰ সুমেৰু অঞ্চলত অৱস্থিত এক মহাসাগৰ। এই মহাসাগৰ পৃথিৱীৰ মূল পাঁচখন মহাসাগৰৰ ভিতৰত আটাইতকৈ সৰু আৰু অগভীৰ মহাসাগৰ (smallest and shallowest)।আন্তৰ্জাতিক হাইড্ৰ’গ্ৰাফিক সংগঠনে (International Hydrographic Organization, IHO) ইয়াক মহাসাগৰ বুলি স্বীকৃতি দিছে যদিও কোনো কোনো সাগৰ বিশেষজ্ঞই (oceanographers) ইয়াক উত্তৰ-ভূমধ্য সাগৰ (**Arctic Mediterranean Sea)** বা সৰলভাৱে **উত্তৰ সাগৰ (Arctic Sea)** বুলি আখ্যা দিয়ে আৰু আটলাণ্টিক মহাসাগৰৰ এটা অংশ বুলিহে গণ্য কৰে। 

উত্তৰ মহাসাগৰৰ প্ৰায় সমগ্ৰ অংশ ইউৰেছিয়া আৰু উত্তৰ আমেৰিকা মহাদেশ দ্বাৰা পৰিবেষ্টিত। বছৰৰৰ অধিকাংশ সময় এই মহাসাগৰৰ অংশবিশেষ সামুদ্ৰিক বৰফে ঢাকা খাই থাকে। এই বৰফৰ আৱৰণ গলা আৰু পুনৰ গোট মৰাৰ ওপৰত নিৰ্ভৰ কৰি উত্তৰ মহাসাগৰৰ পৃষ্ঠীয় উষ্ণতা (surface temperature) আৰু লুণীয়া গুণ (লৱণত্ব) (salinity) ৰ ঋতু অনুযায়ী তাৰতম্য ঘটে। অৱশ্যে ইয়াৰ গড় লৱণত্বৰ পৰিমাণ পাঁচোখন মহাসাগৰৰ ভিতৰত আটাইতকৈ কম। নদী আৰু জুৰিবোৰৰ পৰা নিৰ্মল পানীৰ অধিক সোঁত আৰু কাষৰীয়া সাগৰীয় পানীৰ সৈতে সীমিত সংযোগেই ইয়াৰ মূল কাৰণ বুলি ধাৰণা কৰা হয়। আমেৰিকাৰ নেশ্যনেল স্ন' এণ্ড আইচ ডে'টা চেণ্টাৰে (National Snow and Ice Data Centre, NSIDC) ছেটেলাইটৰ তথ্যৰ সহায়ত এই মহাসাগৰৰ বৰফাৱৰণ বা বৰফ গলাৰ হাৰৰ তুলনা বিগত বৰ্ষসমূহৰ সমান্তৰাল ভাবে নিয়মীয়াকৈ বিশ্লেষণ কৰি খাকে। 

## তথ্যসূত্ৰ

## বহিঃসংযোগ

* The Hidden Ocean Arctic 2005 Daily logs, photos and video from exploration mission.
* Oceanography Image of the Day, from the Woods Hole Oceanographic Institution
* Arctic Council
* The Northern Forum
* Arctic Environmental Atlas  Interactive map
* NOAA Arctic Theme Page
*
* Daily Arctic Ocean Rawinsonde Data from Soviet Drifting Ice Stations (1954–1990)  at NSIDC
* Arctic time series: The Unaami Data collection 
* NOAA North Pole Web Cam Images from Web Cams deployed in spring on an ice floe
* NOAA Near-realtime North Pole Weather Data Data from instruments deployed on an ice floe
* ''Search for Arctic Life Heats Up'' by Stephen Leahy
* International Polar Foundation
* National Snow and Ice Data Center – Daily report of Arctic ice cover based on satellite data
* Marine Biodiversity Wiki 

শ্ৰেণী:মহাসাগৰ
কোৱাণ্টাম বলবিজ্ঞান

**কোৱাণ্টাম বলবিজ্ঞান** () পদাৰ্থ বিজ্ঞানৰ এক শাখা, যি পাৰমাণৱিক আৰু অতি পাৰমাণবিক স্তৰত দ্বৈত ধৰ্ম, অৰ্থাৎ কণা সদৃশ আৰু তৰংগ সদৃশ আচৰণ আৰু শক্তি আৰু পদাৰ্থৰ পাৰস্পৰিক ক্ৰিয়া সৰ্ম্পকীয় ব্যাখ্যা আগবঢ়ায়। কোৱাণ্টাম বলবিজ্ঞানক কোৱাণ্টাম পদাৰ্থ বিজ্ঞান অথবা কোৱাণ্টাম তত্ত্ব হিচাপেও জনা যায়। প্ৰাথমিকভাৱে ই পাৰমাণৱিক আৰু আণৱিক স্তৰত (যাক সাধাৰণতে কোৱাণ্টাম পৰিসৰ হিচাপেও জনা যায়) ধ্ৰুপদী বলবিজ্ঞান ৰ পৰা বিচ্যুতি দেখুৱায়। কোৱাণ্টাম বলবিজ্ঞানৰ উচ্চস্তৰীয় বিষয়সমূহত এই আচৰণসমূহৰ কিছুমান মেক্ৰ'স্ক'পিক (macroscopic) আৰু অতি উচ্চ বা নিম্ন শক্তি অথবা উষ্ণতাৰ পৰিসৰত হে দেখা যায়। জাৰ্মান বিজ্ঞানী মেক্স প্লেংকৰ দ্বাৰা 'কোৱাণ্টাম বলবিজ্ঞান' নামকৰণ হৈছিল। (পৰ্যবেক্ষণত দেখা গৈছিল যে, কিছুমান ভৌতিক ৰাশি 'বিছিন্ন পৰিমাণ' বা 'কোৱাণ্টা'ৰ জৰিয়তেহে সলনি হ'ব পাৰে; এই 'কোৱাণ্টা' শব্দৰ পৰাই 'কোৱাণ্টাম বলবিজ্ঞান' নাম উদ্ভূত।)

কোৱাণ্টাম বলবিজ্ঞান কণিকাবাদ হৈছে পদাৰ্থ আৰু পোহৰৰ আচৰণ আৰু ইয়াৰ পুংখানুপুংখ বৰ্ণনা আৰু বিশেষভাবে ইয়াৰ বৰ্ণনা আণবিক পৰিসৰত। বস্তুবোৰে অতি ক্ষুদ্ৰ পৰিসৰত আমি সাধাৰণতে দেখা বস্তুবোৰৰ দৰে আচৰণ নকৰে। সিহঁতে তৰংগৰ দৰে আচৰণ নকৰে, সিহঁতে কণিকাৰ দৰে আচৰণ নকৰে, সিহঁতে ডাৱৰৰ দৰে আচৰণ নকৰে, সিহঁতে বিলিয়াৰ্ড বলৰ দৰেও আচৰণ নকৰে, স্প্ৰিংৰ ওজনবোৰৰ দৰেও সিহঁতে আচৰণ নকৰে, আচলতে আমি দেখা কোনো বস্তুৰ দৰেই সিহঁতে আচৰণ নকৰে।

শ্ৰেণী:কোৱাণ্টাম বলবিজ্ঞান
ট্ৰানজিষ্টৰ

ট্ৰানজিষ্টৰ হ'ল এবিধ অৰ্ধপৰিবাহী আহিলা। ইয়াক বৈদ্যুতিক সংকেত আৰু ক্ষমতা , এম্প্লিফাই কৰা আৰু সালসলনি কৰাত ব্যৱহাৰ কৰা হয়। অতিকমেও তিনিটা প্ৰান্তিক্(terminal) থকা এই আহিলাৰ মুখ্য উপাদান হ'ল অৰ্ধপৰিবাহী পদাৰ্থ। কোনো এয়োৰ টাৰ্মিনেলত প্ৰয়োগ কৰা বৈদ্যুতিক বিভৱ বা সোঁতৰ সালসলনি অনুসৰি আন এযোৰ টাৰ্মিনেলৰ বৈদ্যুতিক বিভৱ বা সোঁত সলনি হয়। বৰ্তমান ট্ৰানজিষ্টৰ এককভাবে অথবা সংযুক্ত বৰ্তনীত পোৱা যায়। 

ট্ৰানজিষ্টৰ ইলেক্ট্ৰনিক আহিলাপাতিৰ মৌলিক কাৰ্য্যকৰি অংশ। আজি ট্ৰানজিষ্টৰ অবিহনে আধুনিক ইলেক্ট্ৰ্নিক্স কল্পনাই কৰিব নোৱাৰি। ৫০ৰ দশকত উদ্ভাবিত ট্ৰানজিষ্টৰ ৰেডিঅ' ,কম্পিউটাৰ ,কেলকুলেটৰ আদি নানান আহিলাত ব্যৱহাৰ হয়।

## ট্ৰানজিষ্টৰৰ ইতিহাস
ট্ৰানজিষ্টৰ আৱিষ্কাৰৰ পূৰ্বে তাপিয় ট্ৰায়ড্,(এক প্ৰকাৰৰ বায়ুশূন্য নলী) ৰেডিঅ', দুৰভাষ আদিত ব্যৱহাৰ কৰা হৈছিল। পিছে ই যথেষ্ট শক্তি খৰচ কৰাৰ লগতে সহজে গৰমো হৈছিল। ১৯২৫ চনত পদাৰ্থবিজ্ঞানী জুলিয়াছ এডগাৰ লিলিয়েনফেল্ডে ফিল্ড ইফেক্ট ট্ৰানজিষ্টৰ আৱিষ্কাৰ কৰে। কিন্তু তেওঁ ইয়াৰ বিষয়ে কোনো গবেষণামুলক বা কাৰ্য্যপ্ৰণালী সম্পৰ্কীয় কোনো লেখা প্ৰকাশ কৰা নাছিল। আৰু সেইসময়ত উচ্চমানদণ্ডৰ অৰ্ধপৰিবাহীৰ উত্পাদন সহজ নাছিল। সেয়ে ই ট্ৰায়ডক অপসাৰিত কাৰিব নোৱৰিলে। 

## তথ্যসূত্ৰ

শ্ৰেণী:বিজ্ঞান
নৰকাসুৰ (দ্ব্যৰ্থতা দূৰীকৰণ পৃষ্ঠা)

**নৰকাসুৰ** নামটোৱে তলৰ প্ৰবন্ধসমূহ বুজাব পাৰে:
* নৰকাসুৰ ৰজা, অসমৰ ইতিহাসৰ কিংবদন্তি ৰজা
* নৰকাসুৰ পাহাৰ, গুৱাহাটীত অৱস্থিত এখন পাহাৰ
* নৰকাসুৰ (নাট), অতুলচন্দ্ৰ হাজৰিকাই ৰচনা কৰা এখন পৌৰাণিক নাট
* নৰকাসুৰ (চলচ্চিত্ৰ), নিপ বৰুৱা পৰিচালিত ১৯৬২ চনত মুক্তি পোৱা অসমীয়া চলচ্চিত্ৰ

শ্ৰেণী: দ্ব্যৰ্থতা দূৰীকৰণ পৃষ্ঠা
কাৰ্তিক

**কাৰ্তিক** হিন্দুসকলৰ যুদ্ধদেৱতা। তেওঁ শিৱ আৰু পাৰ্বতীৰ কনিষ্ঠ সন্তান। কাৰ্তিক বৈদিক দেৱতা নহয়; তেওঁ পৌৰাণিক দেৱতা। প্ৰাচীন ভাৰতত সকলোতে কাৰ্তিক পূজা প্ৰচলিত আছিল। উত্তৰ ভাৰতত এওঁ এজন প্ৰাচীন দেৱতা ৰূপে পৰিগণিত। 
অন্যান্য হিন্দু দেৱদেৱীৰ দৰে কাৰ্তিককো একাধিক নামেৰে অভিহিত কৰা হয়। ইয়াৰে কিছুমান নাম তলত উল্লেখ কৰা হ’ল-
# **কৃত্তিকাসুত**
# **আম্বিকেয়**
# **নমুচি**
# **স্কন্দ**
# **শিখিধ্বজ**
# **অগ্নিজ**
# **বাহুলেয়**
# **ক্ৰৌঞ্চাৰতি**
# **শৰজ**
# **তাৰকাৰি**
# **শক্তিপাণি**
# **বিশাখ**
# **ষড়ানন**
# **গুহ**
# **ষান্মাতুৰ**
# **কুমাৰ**
# **সৌৰসেন**
# **দেৱসেনাপতি** ইত্যাদি। 
ইয়াৰ উপৰিও দুৰ্গাপূজাৰ সময়তো কাৰ্তিকৰ পূজা কৰা হয়। ভাৰতৰ অনান্য অঞ্চলৰ তুলনাত দক্ষিণ ভাৰতত কাৰ্তিকৰ পূজা অধিক জনপ্ৰিয়। তামিল আৰু মালয়ালম ভাষাত কাৰ্তিকক **মুৰুগান** বা **ময়ূৰী কন্দস্বামী** (তামিল:முருகன், মালয়ালম:മുരുകന്‍) নামত আৰু কন্নড় আৰু তেলুগু ভাষাত তেওঁক **সুব্ৰহ্মণ্যম** (কন্নড়:ಸುಬ್ರಹ್ಮಣ್ಯ, তেলুগু:సుబ్రమణ్య స్వామి‍) নামে পৰিচিত। তামিল বিশ্বাস অনুযায়ী মুৰুগান তামিলদেশৰ (তামিলনাড়ু) ৰক্ষাকৰ্তা। দক্ষিণ ভাৰত, ছিঙ্গাপুৰ, শ্ৰীলঙ্কা, মালয়েছিয়া আৰু মৰিছাছ – যিবোৰত তামিল জাতিগোষ্ঠীৰ প্ৰভাৱ বিদ্যমান তাতেই মুৰুগানৰ পূজা প্ৰচলিত হৈ আহিছে। শ্ৰীলঙ্কাৰ দক্ষিণাংশত কাৰ্তিকৰ উদ্দেশ্যে উৎসৰ্গিত কথাৰাগম (সিংহলী ভাষাত "কথাৰাগম দেৱালয়") মন্দিৰত হিন্দু আৰু বৌদ্ধ উভয় সম্প্ৰদায়ৰ মানুহেই শ্ৰদ্ধা নিবেদন কৰে। 

## টোকা
* Muruga in Sangam literature
* Mailam a Muruga Temple in the Cross Roads

## বাহ্যিক সংযোগ
* http://www.palanitemples.com/ Lord Muruga Portal
* Murugan Bhakti Website
* http://www.highgatehillmurugan.org/ 
* Swami Sivananda's book on Lord Kartikeya; also available on PDF.
* Skanda worship in Katirkamam, Sri Lanka
* Kaumaram Murugan Info
* YouTube video lectures praising Lord Muruga and explaining Kandhar Anubudhi by the "YouTube Pugal Muruga Bhaktan"
* Murugan devotional video songs - YouTube Playlist

## সম্পৰ্কীয় প্ৰবন্ধ
# কাৰ্তিক পূজা
# দুৰ্গাপূজা
# মুৰুগান

শ্ৰেণী:হিন্দু দেৱতা
শ্ৰেণী:পোখালি (ধৰ্ম)
হাইকু

thumb
হাইকু (俳句 haikai verse?) এবিধ অতি চুটি কবিতা। জাপানত এই কবিতাৰ প্ৰথমে প্ৰচলন হৈছিল। হাইকু কবিতাৰ তিনিটা প্ৰধান বৈশিষ্ট্য হৈছে:

*হাইকুৰ এটা বৈশিষ্ট্য হৈছে, 'কিৰু' (আক্ষৰিক অৰ্থঃ কটা) (kiru)। দুটা ভিন্ন চিত্ৰকল্প বা ধাৰণাৰ মিশ্ৰণ , যাক সাঙোৰা হয় এটা শব্দৰ দ্বাৰা। এই শব্দক 'কিৰেজি' (kireji) বোলা হয়। 'কিৰেজি'য়ে চিত্ৰকল্প বা ধাৰণা দুটাক লগ কৰাৰ উপৰিও নিৰ্ণয় কৰে সেই উপাদান কেইটা কি অৰ্থত সাঙোৰা হৈছে। 
*হাইকুৰ পৰম্পৰাগত ৰূপত সোতৰটা 'মাত্ৰা' থাকে। জাপানী ভাষাত 'অন' (ধ্বনি) আৰু 'জি' (বৰ্ণ) লগ লাগি এটা 'উচ্চাৰিত বৰ্ণ' (phonetic character) গঠিত হয়। ইংৰাজী অনুবাদত ইয়াক আখৰ (letter) বুলি কোৱা হৈছে, মূলত: এই ৰূপটো সংস্কৃতৰ 'মাত্ৰা'ৰ সমস্থানীয়। এই সোতৰটা 'মাত্ৰা' তিনিটা শাৰীত ৫, ৭, ৫-টাকৈ ভগোৱা থাকে। যিকোনো এটা শাৰীৰে শেষত 'কিৰেজি' এটা থাকিব পাৰে। 
*হাইকুত এটা ঋতুবাচক শব্দ থাকে। ইয়াক 'কিগো' (kigo) বোলা হয়। এই 'কিগো' সাধাৰণতে ঋতুবাচক শব্দৰ এখন বৃহৎ তালিকাৰ পৰা লোৱা হয়। তালিকাখনক 'ছাইজিকি' (saijiki) বোলা হয়। 'কিগো' শব্দটো প্ৰকৃতিৰ মাজৰ পৰা লোৱা হয়। সেইবাবেই হাইকু সমূহক মূলত: প্ৰকৃতিৰ কবিতা বুলি কোৱা হয়। 

আধুনিক জাপানী হাইকু সমূহত ১৭ মাত্ৰাৰ নিয়মটো সদায়ে মানি চলা নহয়। প্ৰকৃতিৰ উল্লেখো সদায়ে নহয়। কিন্তু দুটা ভিন্ন চিত্ৰকল্পৰ উপস্থাপনৰ ৰীতি এতিয়াও মানি চলা হয়। অতি সম্প্ৰতি চিত্ৰকল্পবিলাক সাধাৰণতে দেখি থকা ঘটনা বা দৃশ্য হ'ব লাগে বুলি কোৱা হৈছে।

জাপানত হাইকু সমূহক ওপৰৰপৰা তললৈ লিখা হয়। ইংৰাজী বা অন্য ভাষাত ইয়াক তিনিটা শাৰী হিচাপে লিখা হয়।

হাইকুক আগতে হক্কু (hokku) বুলি কোৱা হৈছিল। হাইকু নামকৰণ প্ৰথমে কৰিছিল উনবিংশ শতাব্দীত মাশ্বাওকা শ্বিকিয়ে। 

## উদাহৰণ
এটা বহুল পঠিত হাইকু হৈছে 'মাৎছুয়ো বাছ''ৰ দ্বাৰা ৰচিত 'পুৰণি পুখুৰী'।

জাপানী ভাষাত:
:古池や蛙飛込む水の音
:ふるいけやかわずとびこむみずのおと (transliterated into 17 hiragana)
:furuike ya kawazu tobikomu mizu no oto (transliterated into romaji)

মাত্ৰা হিচাপে বিভাজিত:
:fu-ru-i-ke ya (৫)
:ka-wa-zu to-bi-ko-mu (৭)
:mi-zu no o-to (৫)

ইংৰাজী অনুবাদ (২০)
:old pond . . .
:a frog leaps in
:water’s sound

অসমীয়া অনুবাদ
:পুৰণি পুখুৰীত
:ভেকুলীটো জঁপিয়ালে
:পানীত শব্দ

## অইন ভাষাত হাইকু
হাইকু জাপানৰ বাহিৰেও বৰ্তমান অন্যান্য ভাষাটো ৰচনা কৰা হয়। মূ ল জাপানী ভাষাৰ শব্দ-বিন্যাসৰ নিয়মবিলাক অইন ভাষাত কঠোৰ ভাৱে মানি চলাটো সম্ভৱ নহয়। কিন্তু প্ৰকৃতিৰ উল্লেখ আৰু ভিন্ন চিত্ৰকল্পৰ উপস্থাপনৰ ৰীতি মানি চলা হয়।

## অসমীয়া ভাষাত হাইকু
জয়ন্তী চুতীয়াই 'বাছ'ৰ হাইকু ভ্ৰমণ' নাম দি মাৎছুয়ো বাছ'ৰ 'হাইকু ভ্ৰমণ' কিতাপখন অসমীয়ালৈ অনুবাদ কৰিছে। অৱশ্যে কিতাপখন গদ্য আৰু কবিতাৰ সংমিশ্ৰণ। এই কিতাপখনত হাইকুৰ বাহিৰে অন্যান্য আংগিকৰো কবিতা আছে। 

## তথ্য উৎস

শ্ৰেণী:কবিতা
শ্ৰেণী:সাহিত্য
হিন্দু

**হিন্দু** () ভাৰতীয় দাৰ্শনিক, হিন্দু ধৰ্মাৱলম্বীসকলৰ আৰু ভাৰতৰ সাস্কৃতিক এক পৰিচয় অথৱা পদ্ধতি যিবোৰ ভাৰতীয় উপমহাদেশৰ বৃহত্তম আৰু দেশীয় ধৰ্মবিশ্বাস। ভাৰতীয় সংবিধান অনুসৰি "হিন্দু" শব্দটোৱে যিকোনা ভাৰতীয় ধৰ্ম যেনে, হিন্দু ধৰ্ম, বৌদ্ধ ধৰ্ম, জৈন ধৰ্ম বা শিখ ধৰ্মাম্বলৱী লোকসকলকে সূচায়। বৰ্তমান সাধাৰণ দৃষ্টিভঙ্গীৰে ক’লে হিন্দু শব্দটোৱে হিন্দুধৰ্মৰ অনুগামীসকলক সূচায়। 

বৰ্তমান এক বিলিয়ন অনুগামীতকৈয়ো বেছি সংখ্যক লোকেৰে, হিন্দু ধৰ্মাম্বলম্বী লোকসকল পৃথিৱীৰ তৃতীয় বৃহত্তম গোট। ইয়াৰে সৰহ সংখ্যক অনুগামীয়েই ভাৰতত বসবাস কৰে, সংখ্যাত প্ৰায় ৯৪ কোটি। অন্য দেশ কিছুমান যেনে, নেপাল, বাংলাদেশ, শ্ৰীলঙ্কা, মৰিছাছ, গুৱানা, ফিজি, বালি দ্বীপপুঞ্জতো যথেষ্ট সংখ্যক হিন্দু ধৰ্মাৱলম্বী লোক আছে। 

## লগতে চাওক
* হিন্দু ধৰ্ম
* হিন্দুসকলৰ উৎসৱ
* হিন্দু দেৱ দেৱী
* সত্য সাই বাবা

## তথ্যসূত্ৰ

## টোকা
* 
* 
*  First revised edition.

## আৰু চাওক
* ৰাক্ষস

## আৰু পঢ়ক
*
ৰাষ্ট্ৰীয় চলচ্চিত্ৰ বঁটা

**ৰাষ্ট্ৰীয় চলচ্চিত্ৰ বঁটা** () ভাৰতৰ চলচ্চিত্ৰ সম্পৰ্কীয় সৰ্বোচ্চ পুৰস্কাৰ। ১৯৫৪ চনৰ পৰা ভাৰত চৰকাৰে ভাৰতীয় চলচ্চিত্ৰৰ গুণগত মানৰ বিকাশ আৰু প্ৰকাশৰ কাৰণে সৰ্বভাৰতীয় পৰ্যায়ত আৰু ৰাজ্যিক পৰ্যায়ত ‘ৰাষ্ট্ৰীয় চলচ্চিত্ৰ বঁটা’ প্ৰৱৰ্তন কৰিবলৈ কয়। এই বঁটাই পাছলৈ ভাৰতীয় চলচ্চিত্ৰৰ ৰাষ্ট্ৰীয় সন্মান হিচাপে চিহ্নিত হ’বলৈ আৰম্ভ কৰে। 

## ২০১২ চনলৈকে বঁটাসমূহ
এই বঁটাসমূহ পূৰ্বৰ বছৰৰ নিৰ্মাণ কৰা মনোনীত চলচ্চিত্ৰ সমূহক নিম্নোক্ত শ্ৰেণীসমূহৰ বাবে প্ৰদান কৰা হয় :

### স্বৰ্ণ কমল পদক
ইংৰাজী নাম *(Golden Lotus Award)*
 
* শ্ৰেষ্ঠ মনোনীত চলচ্চিত্ৰ
* শ্ৰেষ্ঠ পৰিচালনা
* সামগ্ৰিকভাৱে বিনোদনধৰ্মী জনপ্ৰিয় চলচ্চিত্ৰ

* শ্ৰেষ্ঠ শিশু চলচ্চিত্ৰ
* নবাগত পৰিচালকৰ বাবে ইণ্ডিৰা গান্ধী বঁটা

## লগতে চাওক
* অসমীয়া ভাষাৰ শ্ৰেষ্ঠ ছবিৰ ৰাষ্ট্ৰীয় বঁটা
* ৰাজ্যিক চলচ্চিত্ৰ বঁটা 

## তথ্যসূত্ৰ

## বাহ্যিক সংযোগ

* ৰাষ্ট্ৰীয় চলচ্চিত্ৰ বঁটাৰ ৱেবছাইট
*Bollywood scores big at 57th national awards
*54th National Film Awards for 2006 
*National Film Awards at IMDB
*Directorate of Film Festivals
*National Awards 
*54th awards official brochure 

শ্ৰেণী:ভাৰতৰ ৰাষ্ট্ৰীয় বঁটা আৰু সন্মান
শ্ৰেণী:ভাৰতীয় চলচ্চিত্ৰ বঁটা‎
মাৰ্টিন লুথাৰ কিং, কনিষ্ঠ

আমেৰিকান পাদ্ৰী **মাৰ্টিন লুথাৰ কিং, অনুজ** আছিল একাধাৰে সক্ৰিয় কৰ্মী, আফ্ৰিকীয়-আমেৰিকান গণ অধিকাৰ আন্দোলনৰ আগশাৰীৰ নেতা। তেওঁক বিশেষকৈ আমেৰিকা যুক্তৰাষ্ট্ৰ তথা সমগ্ৰ বিশ্বতে গণ অধিকাৰৰ বিষয়ে সজাগতা অনাৰ বাবে জনা যায়। মহাত্মা গান্ধীৰ অহিংস নীতিয়ে তেওঁক প্ৰভাৱিত কৰে আৰু নিজ কৰ্মপদ্ধতিতো ইয়াৰ প্ৰয়োগ কৰে।

এজন ব্যাপ্তিষ্ট পাদুৰি কিঙে কৰ্মজীৱনৰ আৰম্ভণিতেই এজন সক্ৰিয় গন-অধিকাৰ কৰ্মী হৈ পৰে। ১৯৫৫ চনত তেওঁ মণ্টগোমাৰী বাচ বয়্কটত নেতৃত্ব দিয়ে। তেখেতৰ চেষ্টাতেই বিখ্যাত ৱাচিংটনৰ সমদল হয়। ইয়াতে তেওঁ “মোৰো এটি সপোন আছে (I have a dream)” ভাষণটি দিয়ে। এই ভাষণৰ বাবেই তেওঁক আমেৰিকাৰ সৰ্বোকৃষ্ট বক্তাসকলৰ এজন বুলি কোৱা হয় আৰু তেখেতে এজন গন-অধিকাৰ সংগ্ৰামী হিচাপে খ্যাতি লাভ কৰে।

বৰ্ণবৈষম্যৰ বিৰুদ্ধে কৰা অহিংস সংগ্ৰামৰ বাবে ১৯৬৪ চনৰ শান্তিৰ নোবেলেৰে মাৰ্টিন লুথাৰ কিঙক সন্মানিত কৰা হয়। ইয়াৰ পাচতো কিঙে দাৰিদ্ৰ আৰু ভিয়েটনাম যুদ্ধৰ বিপক্ষে যুঁজে।

৪ এপ্ৰিল ১৯৬৮ ত টেনচীত মাৰ্টিন লুথাৰ কিং আততায়ীৰ হাতত মৃত্যুবৰণ কৰে। আমেৰিকা যুক্তৰাষ্ট্ৰত এই দিনটোতে মাৰ্টিন লুথাৰ কিং দিৱস পালন কৰি তেখেতলৈ সন্মান জনোৱা হয়।

## চমু জীৱনী
### শিক্ষা আৰু জীৱনৰ আগচোৱা
১৫ জানুৱাৰী ১৯২৯ত আটলাণ্টা চহৰত মাৰ্টিন লুথাৰ কিং অনুজৰ জন্ম হয়। পিতৃ মাৰ্টিন লুথাৰ কিং অগ্ৰজ আৰু মাতৃ এলবাৰ্টা ৱিলিয়ামচ কিং।

সৰুকালত কিং নানান খ্ৰীষ্টিয় বিশ্বাসৰ ওপৰত সন্দেহী আছিল। কিন্তু পাচলৈ তেওঁৰ ভাৱ হয় যে বাইবেল বহুতো গভীৰ সত্যৰ ভঁৰাল আৰু ছেমিনাৰীত যোগদান কৰে।

আটলাণ্টাত ডাঙৰ-দীঘল হোৱা কিঙে বুকাৰ টি ৱাচিংটন হাইস্কুলত শিক্ষা লাভ কৰে। ১৫ বচৰ বয়সতে তেওঁ মুৰহাউচ মহাবিদ্যালয়ত নামভৰ্তি কৰে আৰু ১৯৪৮ চনত সমাজ তত্ত্বৰ স্নাতক উপাধি লাভ কৰে। ইয়াৰ পাচত তেওঁ ক্ৰ্'জাৰ থিয়'ল'জিকেল চেমিনাৰী পেনচিলভেনিয়াৰ পৰা ঈশ্বৰত্বৰ স্নাতক উপাধি লাভ কৰে।

১৯৫৩ চনৰ ১৮ জুনত কিং আলাবামাত ক'ৰেট্টা স্কটৰ সৈতে বিৱাহ পাশত আবদ্ধ হয়। তেওঁলোকৰ চাৰিটি সন্তানৰ জন্ম হয় ক্ৰমে য়'লাণ্ডা কিং, মাৰ্টিন লুথাৰ কিং ৩য়, ডেস্কটাৰ স্কট কিং, বাৰ্নিচ কিং।

১৯৫৪ চনত তেওঁ দেক্সতাৰ পথৰ ব্যাপ্তিষ্ট গিৰ্জা, মণ্টগোমাৰীৰ পাষ্ট’ৰ নিযুক্ত হয়। কিঙে ব’ষ্ট’ন বিশ্ববিদ্যালয়ত প্ৰণালীবদ্ধ ঈশ্বৰতত্ত্বৰ ডক্টৰেটৰ বাবে অধ্যয়ন কৰে আৰু ১৯৫৫ চনত দৰ্শনৰ ডক্টৰেট লাভ কৰে।

## তথ্য সংগ্ৰহ

## বাহ্যিক সংযোগ
*
*The King Center
*"Martin Luther King Jr. Collection", Morehouse College, RWWL
*The Martin Luther King, Jr. Papers Project
*

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:শান্তিৰ ন'বেল বঁটা বিজয়ী
ভাৰত চৰকাৰ

**ভাৰত চৰকাৰ**ক সাধাৰণ ভাষাত "কেন্দ্ৰীয় চৰকাৰ" বুলি কোৱা হয়। ২৮খন ৰাজ্য আৰু ৭খন কেন্দ্ৰীয় শাসিত অঞ্চলৰে গঠিত যাক "ভাৰত গণৰাজ্য" বুলি কোৱা হয়, ইয়াৰেই নিয়ন্ত্ৰণকৰ্তা হৈছে ভাৰত চৰকাৰ। ভাৰত চৰকাৰৰ মুখ্য আসন বুলি দিল্লীক বুজায়, যিহেতু চৰকাৰৰ মুখ্য কাম কাজসমূহ ইয়াৰ পৰাই পৰিচালিত হয়।

ভাৰত দেশৰ নাগৰিকসকলৰ লগত সম্পৰ্কীত বুনিয়াদী দেৱানী আৰু ফৌজদাৰী আইন, যেনে নাগৰিক প্ৰক্ৰিয়া সংহিতা, ভাৰতীয় দণ্ড সংহিতা, অপৰাধ প্ৰক্ৰিয়া সংহিতা, আদি সংসদৰ দ্বাৰা নিৰ্মাণ হয়। সংঘ আৰু প্ৰতিখন ৰাজ্যৰে চৰকাৰক তিনি অংশ, কাৰ্যপালিকা, বিধায়িকা আৰু ন্যায়পালিকাৰ অন্তৰ্গত কাম কৰে।

## তথ্য সংগ্ৰহ

## বাহ্যিক সংযোগ
* Official Portal of the Indian Government
* Highest Executive, Judiciary and Legislative officers in India

শ্ৰেণী: ভাৰত
শ্ৰেণী:পোখালি (ভাৰত)
শ্ৰেণী:ভাৰত চৰকাৰ
সুপ্ৰভা দেৱী

**সুপ্ৰভা দেৱী** (ইংৰাজী: Suprabha Devi) আছিল এগৰাকী চলচ্চিত্ৰ প্ৰযোজিকা আৰু অসমৰ প্ৰথম মহিলা চলচ্চিত্ৰ পৰিচালিকা। ১৯৮৪ চনত তেখেতে “নয়নমণি” আৰু ১৯৮৬ চনত “সৰবজান” বোলছবি পৰিচালনা কৰে। ১৯৮৫ চনত তেখেতে “শিল্পী দিৱস বঁটা” লাভ কৰিছিল।

## জন্ম
সুপ্ৰভা দেৱীয়ে ১৯৩৮ চনৰ ২৪ ডিচেম্বৰত অসমৰ তৈলনগৰী হিচাপে খ্যাত ডিগবৈত জন্মলাভ কৰিছিল। তেখেতৰ পিতৃ আছিল প্ৰয়াত যোগেন্দ্ৰ কুমাৰ ৰাজখোৱা আৰু মাতৃ প্ৰয়াত স্বৰ্ণপ্ৰভা ৰাজখোৱা। পঢ়াশলীয়া কালত তেখেতে সঙ্গীত আৰু ক্ৰীড়াৰ ক্ষেত্ৰত পাৰদৰ্শিতা দেখুৱাইছিল।

## কৰ্মজীৱন
সুপ্ৰভা দেৱীয়ে প্ৰযোজক দ্বিজেন্দ্ৰ নাৰায়ণ দেৱৰ সৈতে বিবাহপাশত আৱদ্ধ হোৱাৰ পিচত ছবি পৰিচালনাৰ সৈতে জড়িত হৈ পৰে৷ সুপ্ৰভা দেৱী 'অসমৰ প্ৰথমগৰাকী মহিলা চলচ্চিত্ৰ পৰিচালিকা। তেখেতে যোগ-বিয়োগ (১৯৭০), তৰামাই (১৯৭২), মৰমী (১৯৭৬), ৰাংঢালী (১৯৭৯) আদি ছবিকেইখন স্বামীৰ সৈতে প্ৰযোজনা কৰাৰ উপৰি ১৯৮৪ চনত স্বামীৰ মৃত্যুৰ পিছত নয়নমণি নামৰ কথাছবিখন পৰিচালনা কৰে। এই ছবিখনত নিপন গোস্বামী আৰু বিদ্যা ৰাৱে অভিনয় কৰিছিল। সঙ্গীত পৰিচালক আছিল জিতু-তপন।

১৯৮৫ চনত তেওঁক অসম চৰকাৰে শিল্পী বঁটাৰে সন্মানিত কৰে। ৰসৰাজ লক্ষ্মীনাথ বেজবৰুৱাৰ “সৰবজান” নামৰ সাধুকথাৰ আধাৰত ১৯৮৬ চনত সৰবজান নামে এখন পূৰ্ণদৈৰ্ঘ্যৰ অসমীয়া চলচ্চিত্ৰ নিৰ্মাণ কৰিছিল। এই ছবিখনত তেজপুৰৰ প্ৰয়াত হীৰেন চৌধুৰীদেৱে তেখেতৰ সৈতে পৰিচালক হিচাপে কাম কৰিছিল। আনহাতে তেওঁ এজন গীতিকাৰ হিচাপেও খ্যাত আছিল।

সুপ্ৰভা দেৱীয়ে ভালেসংখ্যক তথ্যচিত্ৰ আৰু ধাৰাবাহিক প্ৰযোজনা আৰু পৰিচালনা কৰিছে আৰু এইবোৰ গুৱাহাটী দূৰদৰ্শন কেন্দ্ৰযোগে সম্প্ৰচাৰিত হৈছে। ২০০৩ চনত গুৱাহাটী দূৰদৰ্শন কেন্দ্ৰৰ বাবে “জিলিকাব লুইতৰে পাৰ” নামৰ এখন ধাৰাবাহিক নিৰ্মাণ কৰিছিল।

## মৃত্যু
সূদীৰ্ঘ প্ৰায় ৫ বছৰ কাল ধৰি বৃক্কৰোগত আক্ৰান্ত হৈ থকা সুপ্ৰভা দেৱীয়ে  ২০১১ চনৰ ১৪ জুন তাৰিখে পুৱা ৭:৪০ বজাত গুৱাহাটীৰ ইণ্টাৰনেছনেল হাস্পতালত মৃত্যু বৰণ কৰে৷  মৃত্যুৰ সময়ত তেওঁৰ বয়স আছিল ৭৩ বছৰ৷

## তথ্যসূত্ৰ

শ্ৰেণী:অসমীয়া ভাষাৰ গীতিকাৰ
শ্ৰেণী:অসমৰ চলচ্চিত্ৰ পৰিচালক
শ্ৰেণী:অসমীয়া ভাষাৰ চলচ্চিত্ৰ পৰিচালক
তথ্য

**তথ্য বা ইনফৰমেশ্যন** হৈছে বিশেষ সজ্জাত সজ্জিত চিহ্নৰ () দ্বাৰা প্ৰকাশিত বাৰ্তা )। বিভিন্ন চিহ্ন আৰু পদ্ধতি ব্যৱহাৰ কৰি ইয়াক সংৰক্ষিত বা এঠাইৰ পৰা আনঠাইলৈ কোনো যোগাযোগ ব্যৱস্থা ব্যৱহাৰ কৰি সৰবৰাহ কৰিব পৰা যায়। যিকোনো গতিশীল () নিকায়ত () সংঘটিত ঘটনাৰাজী (ইভেণ্ট) তথ্য বুলিব পৰা যায়। ভিন ভিন প্ৰসংগত তথ্যক ভিন ভিন ৰূপত প্ৰকাশ আৰু ব্যৱহাৰ কৰা যায়। তদুপৰি ইনফৰ্মেশ্যন চিষ্টেমত "কনষ্ট্ৰেইণ্ট", শিক্ষাত "ইন্ষ্ট্ৰাকশ্যন", জ্ঞান (নলেজ), ভাষাতত্ত্বত "অৰ্থ", এণ্ট্ৰপী আদি বিভিন্ন ধাৰণাৰ লগতো তথ্যৰ ধাৰণা ওতপ্ৰোত ভাৱে জড়িত। 

## তথ্যসূত্ৰ

শ্ৰেণী:তথ্য প্ৰযুক্তি
শ্ৰেণী:বিজ্ঞান
ৰাষ্ট্ৰসংঘ শিক্ষা, বিজ্ঞান আৰু সংস্কৃতি সংস্থা

**ৰাষ্ট্ৰসংঘ শিক্ষা, বিজ্ঞান আৰু সংস্কৃতি সংস্থা** (United Nations Educational, Scientific, and Cultural Organization) বা **ইউনেস্কো** (UNESCO) হৈছে ৰাষ্ট্ৰসংঘৰ এটা বিশেষ সংস্থা। বিশ্বৰ শিক্ষা, বিজ্ঞান আৰু সংস্কৃতিৰ প্ৰসাৰ আৰু উন্নয়নৰ মাধ্যমত মানুহৰ জীৱন মানৰ উন্নয়ন ঘটোৱা এই সংস্থাৰ প্ৰধান লক্ষ্য। ১৯৪৫ চনৰ নৱেম্বৰ মাহত লণ্ডনত হোৱা এখন সন্মিলনত ইউনেস্কো প্ৰতিষ্ঠাৰ সিদ্ধান্ত লোৱা হয়। ১৯৪৬ চনত এই সংস্থা ৰাষ্ট্ৰসংঘৰ সহায়ক সংস্থা হিচাপে স্বীকৃতি লাভ কৰে। পেৰিছত ইয়াৰ সদৰ দপ্তৰ অৱস্থিত।UNESCO ই মুঠ অসমৰ তিনিখন ( ৩ খন) ঠাইক বিশ্ব ঐতিহ্য ক্ষেত্ৰ(World Heritage site)বুলি স্বীকৃতি দিছে। সেইঠাই‌ তিনিখন হ'ল-‌‌-

i) কাজিৰঙা ৰাষ্ট্ৰীয় উদ্যান 

ii) মানাহ ৰাষ্ট্ৰীয় উদ্যান  আৰু 

iii)চৰাইদেউ মৈদাম ।

re-edited by Fahim

## ৰাষ্ট্ৰসংঘৰ সঞ্চালক সকল
প্ৰতিষ্ঠা কালৰ পৰা বৰ্তমানলৈকে সঞ্চালকৰ পদত থকা ব্যক্তিসকল হৈছে:

## তথ্যসূত্ৰ

## বাহ্যিক সংযোগ
* UNESCO.org ইউনেস্কো ৱেবচাইট
** whc.unesco.org
** portal.unesco.org UNESCO offices worldwide
** portal.unesco.org UNESCO Culture Sector
* unesco.org/webworld - Communication & Information Programme
** UNESCO - Information for All Programme
** World Press Freedom Day
* TooYoo UNESCO Red Book on Endangered Languages
* unescobkk.org Asia Pacific Heritage
* UNESCO Science Prizes
* UNESCO  - Institute for Statistics
* Download UNESCO Education Data 
* UNESCO - International Bureau of Education
* UNESCO - International Institute for Educational Planning
* UNESCO Nairobi Education Programme
* UNESCO.org Water sustainable development and conservation of freshwater resources in the world
** UNESCO - UNESCO Rating of Jordanian Education Development
* Unofficial links
** UNESCO - IOC Project Office for IODE, Ostend (Belgium) 

শ্ৰেণী:আন্তঃৰাষ্ট্ৰীয় সংস্থা
শ্ৰেণী:ৰাষ্ট্ৰসংঘ
ৱিকিট্ৰেভেল

**ৱিকিট্ৰেভেল** এটা ৱেব ভিত্তিক প্ৰকল্প, যাৰ উদ্দেশ্য “বিনামূল্যে আধুনিক, পূৰ্ণাঙ্গ আৰু নিৰ্ভৰযোগ্য বিশ্বব্যাপী ভ্ৰমণ সহায়িকা সৃষ্টি কৰা। ” ২০০৩ চনৰ জুলাই মাহত ইভান প্ৰোড্ৰোমো আৰু মিছেল এন জেনকিন্সে এই প্ৰকল্পটোৰ উদ্যোগ গ্ৰহণ কৰে। এটা ৱিকি মডেলৰ অনুৰূপে আৰু এটা ক্ৰিয়েটিভ কমন্স লাইচেন্সৰ আওতাত তৈয়াৰ কৰা হৈছে। ২০০৬ চনত কেলিফোৰ্নিয়া ভিত্তিক ইণ্টাৰনেট ব্ৰেণ্ড কোম্পানি ৱিকিট্ৰেভেলৰ ট্ৰেদমাৰ্ক আৰু চাৰ্ভাৰ কিনি লয় আৰু এই ৱেবছাইটত ইয়াৰ বিজ্ঞাপন দিয়া আৰম্ভ কৰে। ৱেবছাইটটো ২০০৭ চনত সেৱা ভ্ৰমণ বিষয়ক ৱেবছাইটত হিচাপে "ৱেবি এৱাৰ্ড" লাভ কৰে। সেই বছৰত ৱিকিট্ৰেভেলৰ প্ৰতিষ্ঠাপকসকলে ৱিকি ট্ৰেভেল প্ৰেছ আৰম্ভ কৰে, ইয়াত ৱেবছাইটৰ বিষয়বস্তু মুদ্ৰিত আকাৰত প্ৰকাশ কৰে। প্ৰথম মুদ্ৰিত সহায়িকা প্ৰকাশিত হয় ২০০৮ চনৰ ১ ফেব্ৰুৱাৰীত।

## তথ্যসূত্ৰ

## বাহ্যিক সংযোগ

* ৱিকিট্ৰেভেল (*ইংৰাজী সংস্কৰণ*)

শ্ৰেণী: ৱিকি
শ্ৰেণী:ৱেবছাইট
ৱৰ্ল্ড ৱাইড ৱেব

ৱৰ্ল্ড ৱাইড ৱেব () বা **ডব্লিউ ডব্লিউ ডব্লিউ** (WWW) বা **ডব্লিউ থ্ৰী** (W3) বা সাধাৰণভাৱে **দ্য ৱেব** (the Web) হ’ল ইণ্টাৰনেটত উপলব্ধ পৰস্পৰৰ লগত হাইপাৰটেক্সটেৰে (hypertext) সংযুক্ত তথ্যৰে গঠিত এটা তথ্য প্ৰযুক্তিগত প্ৰণালী বা তন্ত্ৰ (System)। 

ব্ৰিটিছ ইঞ্জিনীয়াৰ আৰু কম্পিউটাৰ বিশেষজ্ঞ চাৰ টিম বাৰ্নাৰ্ছ লীয়ে ১৯৮৯ চনৰ মাৰ্চ মাহত পুৰণা হাইপাৰটেক্সটৰ ধাৰণাৰ ওপৰত ভিত্তি কৰি প্ৰথম ৱৰ্ল্ড ৱাইড ৱেবৰ প্ৰস্তাব দিয়ে, তেওঁ বৰ্তমান ৱৰ্ল্ড ৱাইড ৱেব কনছৰটিয়ামৰ (World Wide Web Consortium) ডাইৰেক্টৰ। ১৯৯০ চনত চুইজাৰলেণ্ডৰ জেনেভাত অৱস্থিত চাৰ্ন (CERN) ৰ মুখ্য কাৰ্য্যালয়ত বাৰ্নাৰ্ছ লী আৰু বেলজিয়ামৰ কম্পিউটাৰ বিজ্ঞানী ৰ’বাৰ্ট কাইলিয়াউ-এ হাইপাৰটেক্সট ব্যৱহাৰ কৰাৰ প্ৰস্তাব দিয়ে আৰু ডিচেম্বৰ মাহত প্ৰকল্পটোৰ বিষয়ে ৰাজহুৱা ভাৱে প্ৰকাশ কৰে।

## ইতিহাস

Popular Science আলোচনীৰ ১৯৭০ চনৰ মে মাহৰ সংখ্যাত আৰ্থাৰ চি ক্লৰ্কে ভৱিষ্যবাণী কৰিছিল "এদিন উপগ্ৰহৰ সহায়ত জেৰ'ক্স , টেলিফ'ন, টেলিভিছন আৰু এটা সৰু কম্পিউটাৰ, আৰু তথ্য সাৰবৰাহ তথা ভিডিঅ' ক'নফাৰেন্স ব্যৱহাৰ কৰি পৃথিৱীৰ সমস্ত জ্ঞানৰ ভাণ্ডাৰ আপোনাৰ আঙুলিৰ মুৰত আনিব পৰা যাব। "

১৯৮৯ চনৰ মাৰ্চ মাহত টিম বাৰ্নাৰ্ছ লীয়ে এক প্ৰস্তাৱ দিয়ে য'ত তেওঁ ১৯৮০ নিজে নিৰ্মাণ কৰা এক ডেটাবেছ আৰু চফ্টৱেৰ প্ৰ্কল্প ENQUIRE ৰ উল্লেখ কৰে। ৰ’বাৰ্ট কাইলিয়াউৰ সহায়ত ১৯৯০ চনৰ ১২ নৱেম্বৰত ক্লায়েণ্ট-ছাৰ্ভাৰ স্থাপত্য (client–server architecture) ব্যৱহাৰ কৰি ব্ৰাউজাৰত "হাইপাৰটেক্সট ডকুমেণ্ট" (hypertext document) "জাল" (web) হিচাপে প্ৰদৰ্শন কৰিব পৰা "ৱৰ্ল্ড ৱাইড ৱেব" নামৰ "হাইপাৰটেক্সট প্ৰকল্প" (Hypertext project) এটাৰ প্ৰাসঙ্গীক প্ৰস্তাৱ দিয়ে। 

১৯৯১ চনৰ আগস্ত মাহৰ ৬ তাৰিখে টিম বাৰ্নাৰ্ছ লীয়ে ৱৰ্ল্ড ৱাইড ৱেবৰ বিষয়ে alt.hypertext newsgroup ত এটা চুটি সাৰাংখ লিখে। এই তাৰিখটোকে ইণ্টাৰনেটত ৱেব ৰাজহুৱাভাৱে উপলব্ধ হোৱাৰ প্ৰথম তাৰিখ বুলি চিহ্নিত কৰা হয়। ১৯৯২ বাৰ্নাৰ্ছ লীয়ে প্ৰথম ফ'টো আপল'ড কৰে। 

ইউৰোপৰ বাহিৰত SPIRES-HEP ডেটাবেছক হ'ষ্ট কৰিবলৈ SLAC ত প্ৰথমটো ছাৰ্ভাৰ স্থাপন কৰা হয়। ১৯৯৩ চনৰ ৩০ এপ্ৰিলত ৱৰ্ল্ড ৱাইড ৱেব সকলোৰে বাবে বিনমুলীয়া বুলি চাৰ্নে ঘোষণা কৰে। ইলিঅ'নছ ইউনিভাৰ্ছিটিৰ National Center for Supercomputing Applications ত মাৰ্ক এণ্ডাৰছনৰ নেতৃত্বত এদল গবেষকে মোজাইক (Mosaic) নামৰ এটা বাউজাৰ সাজি উলিয়াই। সাধাৰণতে ৱৰ্ল্ড ৱাইড ৱেব আৰু ইণ্টাৰনেট একে যেন লাগিলেও কিন্তু এটা আনটোৰ সমাৰ্থক নহয়। 

## কৰ্ম পদ্ধতি
ইণ্টাৰনেট হ'ল পৰস্পৰৰ লগত সংযুক্ত কম্পিউটাৰ নেটৱৰ্কৰ এক সৰ্বজনীন তন্ত্ৰ আৰু ৱেব হল ইয়াৰ এটা বিভাগ। 

## তথ্য সংগ্ৰহ

## বাহ্যিক সংযোগ
* Early archive of the first Web site
* Internet Statistics: Growth and Usage of the Web and the Internet
* Living Internet A comprehensive history of the Internet, including the World Wide Web.
* 
* World Wide Web Consortium (W3C)
* W3C Recommendations Reduce "World Wide Wait"
* World Wide Web Size Daily estimated size of the World Wide Web.
* Antonio A. Casilli, Some Elements for a Sociology of Online Interactions 
* The Erdős Webgraph Server  offers weekly updated graph representation of a constantly increasing fraction of the WWW.

শ্ৰেণী:ইণ্টাৰনেট
শ্ৰেণী:কম্পিউটাৰ বিজ্ঞান
শ্ৰেণী:তথ্য প্ৰযুক্তি
পাঠশালা

**পাঠশালা** ভাৰত ৰ অসম ৰাজ্যৰ বজালী জিলাৰ অন্তৰ্গত এখন নগৰ। ই বজালী জিলাৰ সদৰ ঠাই।
ভ্ৰাম্যমাণৰ বাটকটীয়া আৰু নামনি অসমৰ শিক্ষাৰ প্ৰাণকেন্দ্ৰস্বৰূপ এই নগৰ।

## ভৌগোলিক অৱস্থিতি

২৬.৫০৩১৫ ডিগ্ৰী অক্ষাংশ আৰু ৯১.১৪৯৫ ডিগ্ৰী দ্ৰাঘিমাংশত পাঠশালা নগৰ অৱস্থিত। 

## জনগাঁঠনি

২০০১ চনৰ লোকপিয়ল মতে পাঠশালাৰ মুঠ জনসংখ্যা ৯৬৫২জন । ইয়াৰে প্ৰায় ৫৩% পুৰুষ আৰু ৪৭% মহিলা । পাঠশালাৰ মুঠ সাক্ষৰতাৰ হাৰ প্ৰায় ৬৮%, উল্লেখ্য যে এই হাৰ ৰাজ্যৰ সাক্ষৰতাৰ হাৰ (৫৯.৫%)তকৈ বেছি । পুৰুষৰ সাক্ষৰতাৰ হাৰ ৭২% আৰু মহিলাৰ ৬১%, মুঠ জনসংখ্যাৰ প্ৰায় ৪৭% লোকৰ বয়স ৬ বছৰতকৈ কম ।  পাঠশালাৰ প্ৰায় ৯০% লোকেই অসমীয়া লোক; বাকীখিনি প্ৰধানতঃ বঙালী আৰু মাৰোৱাৰী সম্প্ৰদায়ৰ।

## শিক্ষানুষ্ঠান, কাৰ্য্যালয় ইত্যাদি
বৰপেটা জিলাৰ শিক্ষাৰ অন্যতম কেন্দ্ৰস্থল পাঠশালা। ইয়াত কেইবাখনো প্ৰাথমিক, মজলীয়া বিদ্যালয় আৰু মহাবিদ্যালয়ৰ লগতে কিছুসংখ্যক ব্যক্তিগত পৰ্য্যায়ৰ বিদ্যালয় আৰু কনিষ্ঠ মহাবিদ্যালয় আছে। সেইসমূহ হৈছে:

; বিদ্যালয়
# পাঠশালা মজলীয়া বিদ্যালয়,
# বজালী উচ্চতৰ মাধ্যমিক বিদ্যালয়

;বিশ্ববিদ্যালয়
# ভট্টদেৱ বিশ্ববিদ্যালয়

; মহাবিদ্যালয়
# পাঠশালা মহাবিদ্যালয়।

; ব্যক্তিগত পৰ্য্যায়ৰ বিদ্যালয় আৰু কনিষ্ঠ মহাবিদ্যালয়
# বজালী একাডেমী অব একচিলেঞ্চ,
# আনন্দৰাম বৰুৱা একাডেমী
# কৃষ্ণকান্ত সন্দিকৈ জুনিয়ৰ কলেজ

তাৰোপৰি পাঠশালাত কেইবাটাও চৰকাৰী কাৰ্য্যালয়, আৰক্ষী চকী আদি আছে ।

## মঠ-মন্দিৰ

পাঠশালাৰ পৰা ৩ কিঃমিঃ নিলগত অৱষ্ঠিত পৰিহৰেশ্বৰ দেৱালয় । জনবিশ্বাস মতে, গা‍ই এজনীয়ে ঘৰত গাখীৰ খিৰাবলৈ নিদিয়ে । এদিন গৃহস্থই দেখিলে যে ওচৰৰে ঘাহনি এডৰাত তাইৰ ওহাৰৰ পৰা আপোনা-আপুনি গাখীৰ ওলায় আৰু এইটো লক্ষ্য কৰি গৃহস্থই  এদিন তাত খান্দি চোৱাত তাত শিৱ মূৰ্ত্তি এটা পায় আৰু তাতেই এই মন্দিৰ প্ৰতিষ্ঠা কৰে । মন্দিৰটোৰ আন এটা বৈশিষ্ট হ'ল ওচৰৰে প্ৰায় ৩ কঠা মাটি আৱৰি থকা কেতেকী বাৰীখন ।

## কলা-কৃষ্টি
পাঠশালা অসমৰ ভ্ৰাম্যমান থিয়েটাৰৰ জন্মস্থান। অচ্যুত লহকৰৰ প্ৰচেষ্টাত ১৯৬২ চনত নটৰাজ থিয়েটাৰ নামেৰে প্ৰথমটো ভ্ৰাম্যমান থিয়েটাৰ দলৰ জন্ম হৈছিল। বৰ্তমান পাঠশালাত কহিনুৰ থিয়েটাৰ, আৱাহন থিয়েটাৰকে ধৰি কেইবাটাও ভ্ৰাম্যমান নাট্যদল আছে।

## উল্লেখযোগ্য ব্যক্তি
* নীলিম কুমাৰ, এগৰাকী কবি তথা ঔপন্যাসিক।
* অচ্যুত লহকৰ, এগৰাকী নাট্যকাৰ তথা অসমীয়া ভ্ৰাম্যমান থিয়েটাৰৰ জনক।
* ৰতন লহকৰ, এগৰাকী নাট্যকাৰ আৰু কহিনুৰ  থিয়েটাৰৰ প্ৰতিষ্ঠাতা।

## তথ্য উৎস

শ্ৰেণী:অসমৰ নগৰ-মহানগৰ
শ্ৰেণী:বজালী জিলা
বীণাপাণি নাট্য সমাজ

চাৰিআলি বীণাপাণি নাট্য সমাজ বিশ্বনাথ চাৰিআলিৰ এটা সাংস্কৃতিক অনুষ্ঠান। এই অঞ্চলৰ শৈক্ষিক, সামাজিক, সাংস্কৃতিক, ব্যৱসায়িক, ৰাজনৈতিক আৰু ক্ৰীড়া জগতত এই অনুষ্ঠানটিয়ে অগ্ৰণী ভুমিকা লৈ আহিছে। ১৯৩১ চনৰ নবেম্বৰ মাহত এই অনুষ্ঠানৰ জন্ম হৈছিল।১৯৩১ চনৰ ১ নবেম্বৰত যজ্ঞেশ্বৰ বৰঠাকুৰৰ সভাপতিত্বত প্ৰথমখন অধিবেশন বহে। নাট্য সমাজৰ লগত আছে দেশপ্ৰাণ "লক্ষ্মীধৰ স্মৃতি পুথি ভঁৰাল", "বীণাপাণি নাট্য মন্দিৰ আৰু বীণাপাণি কো-অপাৰেটিভ ষ্ট’ৰ্ছ। ২০১০ চনৰ ২৬,২৭ আৰু ২৮ মাৰ্চত বীণাপাণি নাট্য সমাজে মহাৰজত জয়ন্তী উদ্‌যাপন কৰে।

## বীণাপাণি নাট্য মন্দিৰ

বৰ্তমান বীণাপাণি নাট্য মন্দিৰ অঞ্চলটোৰ সাংস্কৃতিক প্ৰাণকেন্দ্ৰ। এই নাট্য মন্দিৰে অঞ্চলটোৰ নাট্যকৰ্মী সকলক নাট্য-চৰ্চ্চাৰ সুযোগ দিবলৈ সক্ষম হৈছে। সাংস্কৃতিক কাৰ্যসূচীৰ উপৰিও চৰকাৰী-বেচৰকাৰী সভা সমিতি, উৎসৱৰ স্থান হিছাবে পৰিগণিত হৈ আহিছে । ই নিয়মীয়াকৈ 'সদৌ অসম সূৰ্য বৰা সোঁৱৰণি একাংকিকা নাট্য প্ৰতিযোগিতা' অনুষ্ঠিত কৰি আহিছে। বীণাপাণি নাট্য মন্দিৰৰ লগত এটা নাট্য মঞ্চ সংলগ্ন হৈ আছে।

## বীণাপাণি নাট্য মঞ্চ
এই নাট্য মঞ্চৰ আৰ্হি জাপানৰ পৰা লোৱা হৈছে। বীণাপাণি নাট্য মঞ্চ ঘুৰ্ণীয়মান মঞ্চ। ই বৰ্তমান অসমৰ একমাত্ৰ সক্ষম ঘুৰণ ৰঙ্গমঞ্চ।এই মঞ্চৰ উদ্ভৱ ঘটে জাপানত। 'কাবুকি' নাটক উপস্থাপন বাবে প্ৰয়োজন হোৱা বস্তুগত দৃশ্যৰ ব্যাপক প্ৰয়োগৰ বাবেই এই প্ৰক্ৰিয়া উদ্ভাবনৰ প্ৰয়োজন হয়।(জাপানী ভাষাত যাক কোৱা হয় "মাৱাৰি বুটাই "।)

## তথ্যসূত্ৰ

## বহিঃ সংযোগ
http://www2.ntj.jac.go.jp/unesco/kabuki/en/3/3_03_07.html 

শ্ৰেণী:অনুষ্ঠান প্ৰতিষ্ঠান
শ্ৰেণী:বিশ্বনাথ
ৱিকিচ'ৰ্ছ

**ৱিকিচৰ্ছ** বা **ৱিকিউৎস** () ৱিকিমিডিয়া ফাউণ্ডেছনৰ দ্বাৰা পৰিচালিত মুক্ত উৎস পাঠৰ এক ডিজিটেল পুথিভঁৰাল। ইয়াৰ উদ্দেশ্য হৈছে লিখনিৰ ভাণ্ডাৰ বা সংকলন তৈয়াৰ কৰা, যাতে যিকোনো ভাষাৰ অনুবাদ আৰু অন্যান্য সম্পৰ্কিত বিষয় আদি ইয়াত সন্নিবিষ্ট কৰিব পাৰি। পূৰ্বতে কেৱল গুৰুত্বপূৰ্ণ ঐতিহাসিক পাঠ্যৰ আৰ্কাইভ সৃষ্টিত মনোনোবেশ কৰা এই প্ৰকল্প বিস্তাৰ হৈ সাধাৰণ সমলৰ পুথিভঁৰালৰ ৰূপ লৈছে। "Project Sourceberg" নামেৰে ২০০৩ চনৰ ২৪ নৱেম্বৰত আৰম্ভ হোৱা প্ৰকল্পটোক সেই বছৰৰে শেষৰফালে "Wikisource" নাম দিয়া হয়।

অসমীয়া ভাষাত ৱিকিচৰ্ছ প্ৰকল্পক "ৱিকিউৎস" নাম দিয়া হৈছে। ২০১৩ চনৰ ৪ জানুৱাৰীত অসমীয়া ৱিকিউৎসই নিজা উপ-ড'মেইন লাভ কৰে।

## ইতিহাস
ৱিকিউৎসৰ আৰম্ভ হৈছিল ২০০৩ চনৰ ২৪ নৱেম্বৰত। তেতিয়া ইয়াৰ নাম ৰাখিছিল "Project Sourceberg" (a play on words for Project Gutenberg) আৰু ইয়াৰ ইউআৰএল (URL) আছিল http://sources.wikipedia.org। ২০০৩ চনৰ ৬ ডিচেম্বৰত ইয়াৰ সদস্যসকলে ইয়াৰ নাম "Wikisource" লৈ ৰূপান্তৰিত কৰিলে কিন্তু ইউআৰএলটো ২০০৪ চনৰ, ২৩ জুলাইলৈকে http://wikisource.org লৈ নিয়া হোৱা নাছিল।

## ৱিকিউৎসৰ সমল
ৱিকিউৎস ৱেবছাইটতত পূৰ্বে প্ৰকাশিত যিকোনো গুৰুত্বপূৰ্ণ লিখনি সংগ্ৰহ কৰি ডিজিটেল ৰূপ দিয়া হয়। ইয়াৰ মাজৰ কিছুমান হৈছে গল্প-উপন্যাস, চিঠি, ভাষণ, ধৰ্মীয় সংকলন, সাংবিধানিক আৰু ঐতিহাসিক দলিল আদি, আইন আৰু অনান্য দলিল আদি। সমস্ত সংগৃহীত লিখনি কপিৰাইটমুক্ত অথবা জিএফডিএল (GFDL-GNU Free Documentation License) লাইচেন্সৰ আওতাত থাকে। সকলো ভাষাৰ অনুবাদ লিখনি ইয়াত থাকিব পাৰে।

ৱিকিউৎসত অৱদানকাৰীসকলৰ নিজস্ব কোনো বস্তু বা নিজৰ লিখনি প্ৰকাশ কৰা স্থান নহয়।

## অসমীয়া ভাষাত ৱিকিউৎস
অসমীয়া ভাষাত ৱিকিউৎস ৩ জানুৱাৰী, ২০১১ৰ পৰা সক্ৰিয় কৰা হৈছে। প্ৰথমে ইনকিউবেটৰৰ থকা প্ৰকল্পটোৱে ২০১৩ চনৰ ৪ জানুৱাৰীত নিজা উপ-ড'মেইন লাভ কৰে। বৰ্তমান ইয়াৰ ৱেব ঠিকনা হৈছে www.as.wikisource.org।

## তথ্যসূত্ৰ

## বাহ্যিক সংযোগ
* অসমীয়া ভাষাৰ ৱিকিউৎস

শ্ৰেণী:ৱিকি
শ্ৰেণী:ৱেবছাইট
শ্ৰেণী:ৱিকিমিডিয়া প্ৰকল্পসমূহ
শ্ৰেণী:পুথিভঁৰাল‎
হিমাচল প্ৰদেশ

**হিমাচল প্ৰদেশ** (হিন্দী: हिमाचल प्रदेश, পঞ্জাবী: ਹਿਮਾਚਲ ਪ੍ਰਦੇਸ਼) উত্তৰ ভাৰতৰ এখন ক্ষুদ্ৰকায় ৰাজ্য। এই ৰাজ্যখনৰ আয়তন ২১,৪৯৫ বৰ্গমাইল (৫৫,৬৭২ বৰ্গকিলোমিটাৰ)। হিমাচল প্ৰদেশৰ উত্তৰ সীমাত জম্মু আৰু কাশ্মীৰ ৰাজ্য; পশ্চিম আৰু দক্ষিণ পশ্চিম দিশত পঞ্জাব ৰাজ্য; দক্ষিণে হাৰিয়ানা আৰু উত্তৰ প্ৰদেশ ৰাজ্য; দক্ষিণ-পূৱ দিশত উত্তৰাখণ্ড ৰাজ্য আৰু পূৱত তিব্বত অৱস্থিত। *হিমাচল প্ৰদেশ* শব্দটোৰ আক্ষৰিক অৰ্থ *তুষাৰাবৃত পৰ্বতসংকুল অঞ্চল*।

হিমাচল প্ৰদেশ ১২ খন জিলাত বিভক্ত আৰু চৰকাৰী ভাষা হিন্দী।

## অৰ্থনীতি
ভাৰতৰ বাকী অংশৰ লগতে ১৯৫১ চনত হিমাচল প্ৰদেশতো প্ৰথম পাঁচ বছৰীয়া পৰিকল্পনা কাৰ্যকৰী হোৱাৰ লগে লগে পৰিকল্পনা আৰম্ভ হয়। জিডিপি অনুযায়ী হিমাচল প্ৰদেশ ভাৰতৰ ২২ নং বৃহত্তম ৰাজ্যিক অৰ্থনীতি আৰু ভাৰতৰ ৰাজ্য আৰু কেন্দ্ৰীয় শাসিত অঞ্চলসমূহৰ ভিতৰত ইয়াৰ জনমূৰি আয় ১৩তম স্থানত আছে।

## পৰ্যটন
অৰ্থনীতি আৰু বৃদ্ধিৰ ক্ষেত্ৰত হিমাচল প্ৰদেশৰ পৰ্যটনৰ প্ৰধান অৰিহণা। হিমালয় বিশ্বৰ বিভিন্ন প্ৰান্তৰ পৰা পৰ্যটকক আকৰ্ষণ কৰে। শিমলা, মানালী, ধৰ্মশালা, ডালহাউছি, চাম্বা, খজ্জিয়াৰ, কুল্লু আৰু কাছাউলীৰ দৰে পাহাৰীয়া ষ্টেচনসমূহ দেশী-বিদেশী উভয় পৰ্যটকৰ বাবে জনপ্ৰিয় স্থান।

## পাদটীকা

## তথ্যসূত্ৰ


* 
* 
* 
* 
* 
* 


* Statistics and Data, Planning Department, Government of Himachal Pradesh

## বাহ্যিক সংযোগ
* 
* Official website of Himachal Pradesh Government
* Himachal Pradesh Census 2001
* Himachal tourism department Co. 
* Himachal: God's Own Home
* Building the Modern Himachali Community 
* Himachal Tourism Website 
* Himachal Pradesh Development Report
* Himachal NGO
* Wooden Temples in Himachal Pradesh
* Himachal Month/Day in USA 
* Birds of Himachal Pradesh
* Butterflies of Himachal Pradesh
* Landscapes of Himachal Pradesh

শ্ৰেণী:ভাৰতৰ ৰাজ্য
শ্ৰেণী:পোখালি (ভাৰত)